Obeležene 102 godine od oslobođenja Kikinde u Prvom svetskom ratu | Ami Naxi Radio 89.7Mhz\nNa današnji dan 1918. godine, ulaskom Drugog pešadijskog puka “Knjaz Mihajlo“, na čelu sa brigadirom Dragutinom Ristićem, oslobođena je Velika Kikinda. Tim povodom, na spomen kosturnicu na Železničkom groblju i kod spomen ploče Dragutinu Ristiću u holu Gradske kuće, vence su položili delegacija zvaničnika lokalne samouprave i Severnobanatskog upravnog okruga, kao i predstavnici Vojske Srbije i Saveza potomaka učesnika ratova 1912-1920. Na komemorativnom skupu poštovane sve propisane mere i ograničenja broja prisutnih lica.\nVelika Kikinda oslobođena je 20. novembra 1918. godine, ulaskom Gvozdenog puka “Knjaz Mihajlo“, na čelu sa brigadirom Dragutinom Ristićem. Komemorativnim skupom na Železničkom groblju i kod spomen ploče Dragutinu Ristiću u holu Gradske kuće, koja je postavljena na stogodišnjicu oslobođenja Kikinde, obeležen je jedan od najvažnijih datuma u istoriji našeg grada. Predsednik Skupštine grada, Mladen Bogdan, istakao je da se Kikinda danas priseća heroja i boraca koji su dali živote za slobodu ove zemlje i našeg grada:\n–Na ovaj dan je po prvi put u istoriji zvanična srpska vojska ušla u Kikindu i njenim stanovnicima donela dugoočekivanu slobodu. Lokalna samouprava je ovaj datum prepoznala kao jedan od najvažnijih za naš grad i nalazi se u važećem statutu grada, kao jedan od gradskih praznika. Danas ga obeležavamo u skladu sa trenutnom epidemiološkom situacijom, ali se nadamo da ćemo ga u budućnosti obeležavati onako kako Kikinda zaslužuje – rekao je Bogdan.\nU grobnici na Železničkom groblju sahranjena su 184 pripadnika Vojske Kraljevine Srbije, Rumunije i Rusije, među kojima je dvadeset jedan Kikinđanin. Profesor istorije u penziji, Lazar Demić, objašnjava da je period četvorogodišnjeg rata za građane Kikinde bio veoma težak:\n–Srbi su u Austrougarskoj, čiji su deo bile i Vojvodina i Kikinda, bili pod neprestanom sumnjom. Kada je osnovana garda u Kikindi, Srbi su bili ti koji nisu dobili naoružanje. Ipak, uspeli su da se dobro povežu, i prateći sve što se događalo na istočnom i zapadnom frontu, radovali su se konačnom ishodu. Na današnji dan naš grad je oslobođen, ali je bilans bio tragičan, jer je na hiljade Kikinđana ratovalo na severu Evrope – kaže Demić. Na današnji dan, pre 102 godine brigadir Dragutin Ristić, komandant Drugog pešadijskog puka Knjaz Mihajlo, sa balkona Gradske kuće objavio je da je u Veliku Kikindu stigla sloboda:\n–Srpska vojska je 20. novembra 1918. godine oslobodila naš grad, iako je prethodnica ušla dva dana ranije. Brigadir Ristić se nalazio na čelu Drugog pešadijskog puka „Knjaz Mihajlo“, koji su neprijatelji nazvali „Gvozdeni puk“, zbog zalaganja i izuzetnih uspeha. Kikinda je na ovaj dan, što je ozvaničeno 25. novembra, postala deo Kraljevine Srbije i tako ušla u srpski etnički korpus i konačno počela da se razvija – kaže istoričar Srđan Sivčev.\nPreminuo fudbalski trener Slobodan Živkov


Saopštenje za javnost gradonačelnika Prijedora - GradPrijedor.com - Portal grada Prijedora\nHome»Društvo»Saopštenje za javnost gradonačelnika Prijedora\nSaopštenje za javnost gradonačelnika Prijedora\nObavještavamo građane grada Prijedora koji se nalaze u inostranstvu, a koji u narednom periodu planiraju dolaziti i boraviti na teritoriji grada Prijedora, o sljedećem:\n– Zbog prisutne opasnosti od pojave i širenja novog korona virusa na području Grada Prijedora od 16.03.2020. godine na snazi je vanredna situacija koja je proglašena od strane Gradskog štaba za vanredne situacije.\n– Narodna skupšina Republike Srpske je dana 28.03.2020. godine proglasila vanredno stanje u Republici Srpskoj.\n– Republički štab za vanredne situacije je dana 23.03.2020. godine donio Zaključak o sprovođenju i organizovanju mjera obaveznog karantina za reagovanje na pojavu bolesti izazvane novim virusom korona (COVID-19) u Republici Srpskoj kojim je u cilju prevencije širenja virusa korona u Republici Srpskoj propisan način organizovanja i sprovođenja obaveznog karantina za nadzor nad fizičkim licima koja dolaze u Republiku Srpsku/Bosnu i Hercegovinu, odnosno izolacije vozača vozila u međunarodnom transportu.\n– Takođe je od strane Republičkog štaba za vanredne situacije naloženo Ministarstvu zdravlja i socijalne zaštite uspostavljanje šatorskih naselja u svrhu organizacije karantina pri graničnim prelazima.\n– Dana 23.03.2020. godine Republički štab za vanredne situacije je donio Zaključak o obaveznom postupanju organa i institucija na kontroli lica kojima je određena kućna izolacija zbog virusa korona u Republici Srpskoj.\n– Gradski štab za vanredne situacije je u cilju sprovođenja mjera sprečavanja i širenja novog korona virusa donio niz naredbi koje se odnose na ograničenje kretanja, ograničenje rada trgovačkih i uslužnih radnji, kao i režima ulaza i boravka u trgovinskim centrima kojima je dozvoljen rad.\n– Ovom prilikom apelujemo na naše građane koji privremeno borave u inostranstvu, a planirali su dolaziti na teritoriju grada Prijedora, da se uzdrže od dolaska dok traje opasnost od širenja novog korona virusa.\n– Na ovaj način će dati najznačajniji doprinos sprečavanju pojave i širenja novog korona virusa i zaštiti vlastitog zdravlja i zdravlja građana koji borave na području Grada Prijedora.\n– Svim građanima Grada Prijedora koji privremeno borave u inostranstvu želim dobro zdravlje i da što brže zajedno prevaziđemo postojeću krizu zbog ugroženosti od pojave novog korona virusa prije svega poštujući date naredbe i preporuke nadležnih organa u Republici Srpskoj.


Dan online - Periskop: Povrijeđena prava organizatora - 2016-01-03\nPeriskop OMBUDSMAN ŠUĆKO BAKOVIĆ DONIO MIŠLJENJE ZBOG OTKAZIVANJA GEJ PARADE U NIKŠIĆU Povrijeđena prava organizatora\nZaštitnik ljudskih prava i sloboda Crne Gore Šućko Baković ocijenio je da je privremenom zabranom ovog skupa Uprave policije MUP-a Crne Gore organizatorima Povorke ponosa u Nikšiću povrijeđeno pravo na okupljanje, saopšteno je iz NVO LGBT Forum Progres.\nSkup u organizaciji LGBT Foruma Progres i Hiperiona, zakazan za 18. septembar 2015. godine u Nikšiću, privremeno je zabranila policija zbog navoda da ne može obezbijediti učesnike skupa, da će održavanje zakazanog skupa dovesti do većeg narušavanja javnog reda i mira. Policija je tada saopštila da predloženi datum od strane organizatora može izazvati „ogroman revolt građana, uzimajući u obzir činjenicu da je to i Dan oslobođenja grada Nikšića i da će istog dana biti održano više kulturno-zabavnih događaja.\nPo privremenoj zabrani, organizatori skupa podnijeli su žalbu Ministarstvu unutrašnjih poslova, kao drugostepenom organu, koja je potom odbijena kao neosnovana. Nevladine organizacije su u daljoj reakciji podnijele pritužbu Zaštitniku ljudskih prava i sloboda Crne Gore.A.T.


SDP u Koaliciji sa DPS na septembarskim izborima\nSocijaldemokratska partija nastupiće u koaliciji sa Demokratskom partijom socijalista na parlamentarnim i na izborima u devet opština, odlučio je Glavni odbor SDP.\nDPS i SDP će zajednički nastupiti u Podgorici, Bijelom Polju, Beranama, Danilovgradu, Baru, Ulcinju, Plužinama, Šavniku i Žabljaku. SDP će samostalno nastupiti na lokalnim izborima u Plavu, Kolašinu, Andrijevici i Pljevljima, a u Rožajama u koaliciji sa Bošnjačkom strankom i Liberalnom partijom. Potpredsjednik SP-a Rifat Rastoder kazao je novinarima da je GO utvrdio i poslaničku listu od 14 kandidata na kojoj se nalaze i tri žene.\n“Na listi se nalazi dosta prepoznatljivih imena iz prethodnog mandata. Mislim da je lista zadovoljila sve kriterijume i da ćemo imati jak poslanički klub i u narednom skupštinskom sazivu”, kazao je Rastoder.\nRedovni parlamentarni i lokalni izbori u 14 crnogorskih opština održaće se 10.septembra.\nNebojša Medojević: Izbor nije težak\nIzbor na septembarskim izborima nije težak, jer se glasa između zadržavanja sadašnjeg bolesnog stanja i promjena, kazao je predsjednik Pokreta za promjene Nebojša Medojević. On je, na tribini PZP u Bijelom Polju, rekao da ta stranka nije opozicija Demokratskoj partiji socijalista, “već bolesnom sistemu u kojem aktuelni crnogorski režim degradira građane, uništava ekonomske resurse i n dozvoljava budućnost mladima”.\nMedojević je pozvao birače iz Bijelog Polja da dobro razmisle za koga će glasati na izborima 10. septembra, jer je odluka o budućnosti Crne Gore u njihovim rukama.\n“Imate priliku da glasate za promjene ili da podržite postojeće stanje koje vlada Crnom Gorom već 17 godina. Nemojte poslije izbora, ako glasate za DPS, očekivati da mi ili neka druga politička opcija može nešto da uradi”, kazao je predsjednik PZP.\nOn je naveo da je socijalno-ekonomsko stanje u Crnoj Gori veoma teško i da su septembarski izbori “poslednja prilika da se mirnim putem, odnosno potezom olovke, sadašnja štetočinska vlast pošalje u političku penziju”.\nNebojša Medojević je kazao da aktuelnu crnogorsku vlast nema ni jedan interes ili potrebu da mijenja postojeće stanje.\n“Njihovi privatni interesi i kapital su jači od svega ostalog i zato morate dati glas za promjene«, naveo je Medojević.


Više od 4.000 smeštaja iz Srbije dobilo globalna priznanja kompanije Booking.com - News - Turistički svet\nViše od 4.000 smeštaja iz Srbije dobilo globalna priznanja kompanije Booking.com\nBooking.com jedna od najvećih kompanija za onlajn rezervacije smeštaja na svetu, dodelila je godišnje nagrade Guest Review Awards za 2018. kojima odaje priznanje svojim partnerima za izuzetnu gostoljubivost, i to prema ocenama koje gosti objavljuju nakon boravka.\nZa 2018. godinu ovo priznanje su dobila čak 4.283 smeštaja iz cele Srbije, rečeno je za eKapiju iz ove kompanije.\nKako je saopšteno, prema portalu Booking.com, neki od najbolje rangiranih smeštaja za 2018. su: Sensitive Apartment iz Beograda, Apartment IO7 iz Novog Sada, City Center Lux Apartment iz Beograda, Vivio Luxury Apartment iz Beograda, Apartments Bogdanović sa Mokre Gore, Vacation Home Nana sa Mokre Gore, Apartment Promenada iz Novog Sada, Beli iz Novog Pazara, Kolar Apartment Subotica, Vila Aleksandra Zlatibor, Vila Galeb iz Šapca...\n- Prema postotnom udelu nekretnina koje su osvojile nagradu, najpoželjnija mesta u Srbiji, prema ocenama naših kupaca, su Niš, Novi Sad, Subotica, Beograd i Zlatibor – rekao je za eKapiju Kristofer Barber, PR menadžer kompanije Booking.com\nInače, za sedmogodišnje izdanje nagrada, 759.845 nekretnina u 219 zemalja i teritorija, dobilo je ovo godišnje priznanje, a zemlje koje su dobile najviše nagrada su Italija (106.513), Španija (46.646), Francuska (45.286), Nemačka ( 36.042), SAD (35.626), Hrvatska (34.027), Velika Britanija (31.206), Ruska Federacija (26.729), Poljska (26.572) i Brazil (24.477).\nNajgostoljubivija mesta u svetu\nNa osnovu broja nekretnina koje primaju nagradu 2018. godine, Booking.com otkriva najpoželjnija mesta na Zemlji u skladu s ocenama korisnika.\nSa najvećim procentom ukupnih prihvatljivih objekata koji su osvojili nagrade, najgostoljubivije zemlje su Austrija, Češka, Poljska, Novi Zeland, Tajvan, Rumunija, Mađarska, Irska, Srbija i Grčka, navodi se na sajtu Booking.com.\nPrema komentarima 73% svetskih putnika, od posebnog značaja za odabir destinacije za putovanje, su ljubazni i zanimljivi meštani.\nKada je reč o najatraktivnijim tipovima nekretnina na globalnom nivou, svi su iz alternativnog segmenta smeštaja, što podrazumeva neprestano zadovoljstvo putnika jedinstvenim iskustvom boravka: rijadi (tradiconalne marokanske kuće), noćenje i doručak, smeštaj na farmi, pansioni, aparthoteli kao i riokani (japanske tradicionalne građevine).


Jeremić i Lompar: Vučić će ostati na vlasti godinama ako potpiše nezavisnost Kosova | Novinska agencija Beta\nPOLITIKA | 16.10.2019 15:45 > 16.10 15:45\nJeremić i Lompar: Vučić će ostati na vlasti godinama ako potpiše nezavisnost Kosova\nPredsednik Narodne stranke (NS) Vuk Jeremić izjavio je danas da je pitanje Kosova "ključno za smenjivanje naprednjačkog režima", jer će predsednik Srbije i Srpske napredne stranke (SNS) Aleksandar Vučić ostati na vlasti godinama ako mu bude dozvoljeno da potpiše sporazum "kojim bi Srbija praktično priznala nezavisnost svoje južne pokrajine".\n"To teško možemo podneti biološki, vrednosno i na bilo koji drugi način", rekao je Jeremić u emisiji kanala "Helmkast" (Helmcast), u kojoj je učestvovao sa profesorom književnosti Milom Lomparom.\nRekao je da svojim "kolegama iz Saveza za Srbiju i opozicije, od kojih neki ne dele moj stav o Kosovu, kaže da čak ni iz praktičnih razloga ne možemo dopustiti Vučiću da završi kosovsko pitanje kako je zamislio, odnosno ’razgraničenjem’, jer nas kao posledica toga više neće biti".\nAko mu se to dozvoli, smatra Jeremić, mnogo teže bi se došlo do promena "jer će se medjunarodna podrška srpskom režimu produžiti za još nekoliko godina, pošto će od Vučića očekivati da sprovede potpisano, na sličan način na koji je Slobodanu Miloševiću dato još nekoliko godina podrške posle potpisivanja Dejtonskog sporazuma", prenela je NS.\nJeremić smatra da Vučić, poučen iskustvom nekadašnjeg jugoslovenskog i srpskog predsednika Miloševića "neće sedeti skrštenih ruku i čekati da ga njegovi prijatelji iz medjunarodne zajednice 'puste niz vodu' pošto reši Kosovo, nego će početi da 'rešava problem' funkcionalnosti Bosne i Hercegovine, odnosno autonomije Republike Srpske (RS)".\nJeremić očekuje da će Vučić zatražiti od medjunarodnih partnera podršku za još pet, šest godina svoje vlasti.\n"Nakon toga će krenuti ka članstvu u NATO i tražiti još pet, šest godina podrške. To su gotovo prepisani koraci Mila Djukanovića u Crnoj Gori 'Salto mortale' i potezi koji vode ka razvlačenju opstanka na vlasti, jer za njih van vlasti nema opstanka na slobodi", rekao je Jeremić.\nJeremić smatra da Kosovo vodi ka "rešavanju" RS, odnosno "unitarizaciji BiH", a kasnije i ka članstvu ka NATO, što sve zajedno znači još najmanje 10 godina naprednjačke vlasti.\nJeremić, bivši predsednik Generalne skupštine UN, rekao je da ga osudjivanje austrijskog pisca Petera Handkea, povodom dodele Nobelove nagrade za književnost, podseća na "cunami negativnih reakcija" koje je on doživeo jer je hor "Viva voks" izveo "Marš na Drinu" u zgradi UN u Njujorku dok je predsedavao skupštinom Svetske organizacije.\nU emisiji kanala "Helmkast" profesor književnosti Milo Lompar je rekao da se najznačajniji preokret posle 2000. godine dogodio kada je "Srpska radikalna stranka prešla u ideološku formaciju LDP-a, nazvanu Srpska napredna stranka", i dodao da je to bio "ključni tektonski poremećaj" koji je izbacio političku scenu iz "prirodne ravnoteže".\n"Posle 2012. godine se u Srbiji ubrzano favorizuje primat zapadnih interesa. Vlada SNS-a podiže negativne aspekte do maksimuma, a pozitivne svodi na simulaciju i privid. Kakve svrhe ima Stefanu Nemanji podizati spomenik od 18 metara, a istovremeno potpisivati Briselski sporazum? To je maska ispod koje je drugačiji sadržaj", rekao je Lompar.\nLompar je naveo da je vlast SNS jedina koja može da u vezi s Kosovom učini korak koji niko u istoriji nije učinio, jer buduće vlasti neće moći u tolikoj meri da kontrolišu birače.\n"Vlast je prvo totalizovala biračko telo, pa ga je osiromašila, i sada koristi situaciju siromaštva da politički problem seli na socijalnu ravan, dakle, umesto da mislite o Kosovu, vi mislite o zaposlenju. Bivši kolonijalni upravnik BiH, Volfgang Petrič, je izrekao ključnu rečenicu o Kosovu: 'Sad ili nikad' ", rekao je Lompar.\nLompar je naveo da je nedavno "zahvalio na ponudi da govori" na svečanoj akademiji povodom 800. godišnjice uspostavljanja autokefalnosti Srpske pravoslavne crkve jer je na toj svečanosti Vučiću uručen "Orden Svetog Save Prvog reda".


Srpska mafija overava fudbalera, posle 5 minuta privatni detektiv mu iz džepa krade ključ istrage - Telegraf.rs\n23/07/19 | 10:54\nSumnja se da je motiv ovog brutalnog zločina povezan sa nestankom pošiljke od tonu kokaina koja se dogodila krajem prošle godine\nNedelju dana nakon što je južnoafrički fudbaler Mark Bačerol ubijen pod misterioznim okolnostima, istraga o njegovoj smrti preplavila je podzemni svet droge i naplate dugova. Istraga zasad ide u pravcu da iza ubistva najverovatnije stoje srpski kriminalci koji deluju u ovom delu sveta, a mobilni telefon žrtve mogao bi da krije ključne detalje o ovoj likvidaciji.\nKako je Tajms lajv preneo proteklog vikenda, privatni detektiv je uhapšen jer je ukrao mobilni telefon iz džepa fudbalera sa mesta zločina bukvalno tek nekoliko minuta nakon što je on ubijen. Vlasti su ga pustile na slobodu, ali su otkrili da je iz telefona izbrisano puno informacija.\nIzbrisani podaci verovatno su sadržali ključ za rešavanja ovog ubistva koje je potreslo javnost. Iako je istražitelj trebalo da se pojavi na optuženičkoj klupi, on nije došao u sud, prenose mediji.\nMeđutim, navodno su forenzičari uspeli da povrate neke informacije koje su izbrisane iz mobilnog telefona.\nPolicija nastavlja da istražuje vezu između ubijenog Bačerola i mafije, za koju se sumnja da stoji iza njegovog ubistva.\nFoto-ilustracija: Profimedia/Corbis Crush\nOno što istražitelji znaju sigurno jeste da ubice nisu uzele ništa iz automobila fudbalera, a kroz prozor su ispalili sedam pucnjeva.\nUbice nisu naudile baštovanu i ciljale su samo u fudbalera, prenose mediji.\nBAČEROL, SRPSKA MAFIJA I DROGA\nKako smo već naveli, iza ubistva fudbalera navodno stoji srpska mafija.\nNaime, sumnja se da je motiv ovog brutalnog zločina povezan sa nestankom pošiljke od tonu kokaina koja se dogodila krajem prošle godine, a po svemu sudeći, iza likvidacije Bačelora stoje isti napadači koji su ubili i Srbina Ivana Đorđevića aprila ove godine.\nOvome u prilog ide i činjenica da je Bačelor ubijen na gotovo identičan način kao i Đorđević pre nekoliko meseci. Napadači su fudbalera likvidirali u klasičnoj sačekuši dok se uparkiravao u dvorište svoje kuće, a potom pobegli na motoru. Ovaj način likvidacije karakterističan je za srpske mafijaše u ovom delu - prenose južnoafrički mediji.


БРИТАНЦИ ДАЈУ 20 милиона евра за борбу на БАЛКАНУ\nBRITANCI DAJU 20 miliona evra za borbu na BALKANU\nVelika Britanija će izdvojiti 18 miliona funti (oko 22,5 miliona dolara) i to — „za borbu protiv dezinformacija i lažnih vesti u istočnoj Evropi i za jačanje nezavisnih medija na Zapadnom Balkanu“, saopštilo je britansko Ministarstvo inostranih poslova.\nKako se navodi u saopštenju — novac će biti izdvojen iz Fonda za konflikte, stabilnost i bezbednost (CSSF) u naredne tri godine.\n„U situaciji kada samo 10 odsto stanovništva ima pristup slobodnim sredstvima za masovno informisanje, lažne vesti i dezinformacije nastavljaju da potkopavaju i destabilizuju društvo“, izjavio je šef britanske diplomatije Džeremi Hant.\nPo njegovim rečima — „konkurs o izdvajanju sredstava za podršku novinarima koji rade u nekim od najrepresivnijih društava — aktivira napad protiv lažnih vesti“.\nŠef britanskog Ministarstva inostranih poslova je naglasio i da je njegov cilj da na narednoj Globalnoj konferenciji o slobodi medija, koja će biti održana u Londonu od 10. do 11. jula — „radi sa kolegama, kako bi dogovorili načine zaštite slobodnih sredstava masovnog informisanja i kako bi odredili cenu za one koji tu zaštitu krše“.\nI ja bi da damo isto toliko za dezinformacije koje sire BBC i CNN\nmalo je to, ili je cifra mnogo veća il ito znači finalnu isplatu saradnika i kraj, ostaviže ih goče G na ledini isto ako i marci svoje vijetnamske saradnike onomad,\nPuste želje engleske imperije, pa oni su pogrešili već u startu. Farma, Parovi i Zadruga imaju takvu gledanost kakvu BBC i CNN nikada neće imati na Balkanu, jer su FAKE NEWS i šire dezinformacije...


LEPA VEST za roditelje u Srbiji! - Porodično zakonodavstvo - Ringeraja.rs\nLEPA VEST za roditelje u Srbiji!\nUredništvo portala Ringeraja.rs, 16.10.2015\nDugim redovima ispred šaltera došao je kraj! Obavezu nabavaljanja svioh potrebnih dokumenata za novorođenčad roditelji će moći da obave u porodilištima. To predviđa Projekat Ministarstva državne uprave i lokalne samouprave "Bebo, dobro došla na svet" koji će se primenjivati u porodilištima u Srbiji.\nKako je rečeno u Ministarstvu, projekat će se primenjivati u 76 državnih porodilišta, a poziv da se priključe procesu otvoren je i za ona privatna.\n- Građani Srbije od 2016. godine više neće morati da obijaju mnogobrojne šaltere da bi, na primer, prijavili rođenje deteta i obezbedili drugu dokumentaciju. Od sada će sve to da se sprovodi na jednom mestu - u samom porodilištu. Na jednom obrascu koji dobijaju u porodilištu će popuniti ime prezime deteta, prebivalište, a sve ostalo će državna uprava odraditi za njih i poslati im na kućnu adresu gotovu dokumentaciju - izjavila je potpredsednica Vlade i ministarka državne uprave i lokalne samouprave Kori Udovički prilikom gostovanja na Fakultetu organizacionih nauka u Beogradu.\nBroj dokumenata koji roditelji moraju da nabave za bebu kreće se od 20 do 50 dokumenata, u zavisnosti od toga da li imaju potrebu i za određenim socijalnim davanjima. Ti doprinosi su podrazumevali podnošenje i predaju zahteva državnim institucijama nadležnim za te vrste postupaka, i toj obavezi je došao kraj.\n- Ideja je da majka kada se porodi, odmah u bolnici dobije jedan formular, zajednički za sve institucije koje bi inače morala da obiđe nakon porođaja, kako bi beba koju je rodila dobila sva potrebna dokumenta. Dakle, majka će na licu mesta moći da detetu da ime, odredi adresu stanovanja, državljanstvo, dakle, sve ono što se inače završava kod matičara, u lokalnom MUP-u, u Fondu za zdravstveno osiguranje. Gotova dokumenta, poput zdravstvene knjižice, izvoda iz matične knjige rođenih ili prijava prebivališta, će stizati na adresu roditelja - objasnila je Svetlana Jovanović, član radne grupe u okviru projekta „Bebo, dobrodošla na svet“.\nIz Ministarstva državne uprave i lokalne samouprave je saopšteno da za ostvarenje projekta bila značajna saradnja pomoć ostalih ministarstva i institucija, MUP-a, Ministarstva zdravlja, Ministarstva rada, Centralnog registra osiguranika, RFZO-a, Republičkog zavoda za statistiku, Pošte.\n- Ovo je projekat koji je omogućila zajednička saradnja i želja ostalih ministarstava da unaprede usluge za naše građane. Veliku pomoć je naš tim imao i u timu kabineta premijera, odnosno u Deliveri junitu - rekla je za portal "Žena.rs" Tatjana Tatić, savetnica potpredsednice Vlade Republike Srbije, ministarke državne uprave i lokalne samouprave Kori Udovički.\nOvih 9 stvari je mami HITNO potrebno nakon...\nŠta je to hitno potrebno majci nakon porođaja da bi mogla mirno da se posveti novorođenoj bebi? Proverite to u članku!\nZašto je važna i šta je prirodna kozmetika...\nOno što odlikuje novu kolekciju Chicco Baby moments jeste upotreba novih nežnih formula koje su do čak 97% prirodnog por...\nZa prvu bebu pomoć od države 100.000 dinara\nSrbija će uskoro dobiti novi zakon o finansijskoj podršci porodici koji predviđa da roditelji za prvu bebu dobiju pomoć ...\nBorba za isplatu zaostalog porodiljskog bo...\n„Pričate o beloj kugi? A šta ste uradili da stanete uz jednu prosečnu porodicu, da je zaštitite i pomognete ovom napaćen...\nMeni je cetvrto dete na putu pa sam u nedoumici oko porodjaja.Da li da bude...\ncarski rez (10%)


Vesti | Halo Tours\nSvim vernicima koji proslavljaju, Halo Tours tim želi srećan Uskrs! Uskrs je najradosniji hrišćanski praznik kojim se obeležava vaskrsnuće Isusa Hrista, a mi se nadamo da dan provodite u krugu porodice i miru ili na nekom od naših putovanja, kao i da uživate u čarolijama koje...\nBezbedonosno stanje u Makedoniji\nPoštovane kolege, Obaveštavamo vas da smo na osnovu kontakta sa svim nadležnim institucijama u Republici Makedoniji dobili informaciju da se politička i bezbedonosna situacija u Republici Makedoniji stabilizovala. Svi putni pravci u Makedoniji su prohodni i bezbedni, takođe na...\nOhrid – 1. maj 2017\nPoštovani putnici, Situacija u Ohridu i okolini trenutno je mirna. Ipak, zbog aktuelne političke situacije i straha mnogih putnika za svoju bezbednost, kao i moguće eskalacije krize aranžman Ohrid, planiran za prvomajske praznike 2017 u našoj organizaciji otkazuje se. Povraćaj...\n⇒18 Maj 2015 Poštovani putnici, Svi naši autobusi, koji putuju ka Grčkoj, u narednom periodu, putuju kroz Makedoniju. Naše „Info ture“ su, bez ikakvih problema, putovale ovih dana preko graničnog prelaza Preševo (Tabanovce) i jedini zaključak, koji se nametnuo, jeste...\nPoštovani turisti i partneri, Povodom predstojećeg Praznika rada, Halo Tours neće raditi 1. i 2. maja. Želimo vam prijatan odmor i lepo vreme!\nSvim svojim sadašnjim i budućim putnicima, poslovnim partnerima želimo sve najbolje u Novoj godini.\nFondacija humanosti „Večernjih novosti“ dodelila je šetu po redu zahvalnicu našoj ageniciji za doborčinstvo, plemenitu nesebičnost, iskazanu u akcijama ovog fonda. Kao društveno odgovorna turistička agencija Halo Tours uvek podržava akcije fonda „Večernje...


Zvezda izabrala novog štopera? - Sportske.net\nNekoliko imena pominjalo se pred kraj godine, ali izgleda da se uprava Crvene zvezde odlučila za - Argentinca!\nGrujić potvrdio: ''Idem u Liverpul!''Nele Karajlić: "Zvezda i Partizan su dinosaurusi u mravinjaku"Kako bi Katai reagovao da je njega Liverpul zvao?Svi znamo šta želi Zvezdi, a šta je Ibanjez poželeo - Partizanu?Suze radosnice Vuleta Jovanovića - Hoće li ih biti i u Zvezdinom dresu?\nTransfer Marka Grujića u Liverpul, čija se realizacija očekuje u narednih par dana, otvoriće mogućnost da se Crvena zvezda dodatno pojača i već sada formira ekipu koja će na leto ''napasti'' plasman u Ligu šampiona.\nJedna od pozicija koju će crveno-beli ojačati već ove zime jeste i pozicija štopera. Na tu temu se tokom aktuelne pauze već pisalo i spekulisalo u više navrata. Pominjali su se i Milan Biševac i Esteban Saveljić, ali kako prenosi ''Žurnal'', izgleda da je definitivan izbor Argentinac Leandro Gonzales Pires.\nRadi se o 23-godišnjem argentinskom fudbaleru, koji je ponikao u River Plati, za koju je u seniorskoj konkurenciji odigrao 38 mečeva i postigao jedan gol.\nIpak, u proteklih par godina je bio na pozajmicama, i to u belgijskom Gentu, pa Arsenal Sarandiju, a prošlu sezonu je proveo u redovima Tigrea.\nVisok je 184 cm, a za mladu U22 reprezentaciju Argentine upisao je četiri nastupa.\nNa štoperskim pozicijama trener Crvene zvezde Miodrag Božović do sada je mogao da računa na Vukašina Jovanovića, Aleksandra Lukovića, Sava Pavićevića, Mamadu Mbođa, Zorana Rendulića, ali su dvojica poslednjepomenutih odavno u drugom planu i vrlo je moguće da će već ove zime promeniti klupske boje, pogotovo ako i Peres zaista stigne na Marakanu.


Kolonija najubedljivija na startu gradskih prvoligaša - KRAGUJEVAČKI SPORT\nDanas je počela sezona u Prvoj gradskoj ligi Kragujevca, a narednog vikenda startuju i drugoligaši. U prvom kolu povratnik u prvoligaško društvo, ekipa Kolonije, pobedila je Šumadiju 1934 iz Drače sa 6:0.\nFudbaleri Kolonije dobro su počeli ovu sezonu i na startu postigli šest pogodaka\nLetnja pauza završena je za gradske ligaše. U smanjenoj Prvoj gradskoj ligi, koja broji 14 ekipa, odigrano je prvo kolo bez većih iznenađenja. Domaćini su osvojili najviše bodova, dok su samo dve ekipe pobedile u gostima.\nPobeda iz Beloševca, koja u sredu obeležava i klupsku slavu Veliku Gospojinu, iznenadila je Šumadinca KG u Krčmarima pobedom od 3:0. To ukazuje da se nekadašnji srpskoligaš postepeno stabilizuje i pokušava da povrati staru slavu.\nNajefikasniji su bili igrači Kolonije, koji su napunili mrežu Šumadinca 1934 iz Drače, što je dobar znak za simpatizere ovog kluba posle debakla i ispadanja iz prvoligaškog karavana. Ekipa iz Stare radničke kolonije, koja se zajedno sa Zastavom i Maršićem ekspresno vratila u Prvu gradsku ligu, ako je suditi po rezultatu prve utakmice i dalje će voditi glavnu reč, kada je u pitanju vrh tabele, kao u nekim prethodnim sezonama.\nUbedljive pobede na svom terenu zabeležili su Srbija iz Ilićeva i Borac iz Drenovca savladavši svoje protivnike Bagremar i Jedinstvo iz Petrovca sa po 4:0.\nInteresantno je napomenuti da je ekipa Maršića, novajlija u ligi, pobedila povratnika Zastavu sa 4:1. Ove dve ekipe sastale su se i u kup-utakmici, gde je ekipa koju vodi trener Saša Stojanov eliminisala Zastavu i plasirala se u završnicu ovog takmičenja, gde su se za pehar FSGKG plasirali još Sušica, Vodojaža, Budućnost iz Resnika, Srbija iz Ilićeva, Bagremar i Dobrača.\nSloboda iz Grbica savladala je Mladost iz Pajazitova sa 2:1, a Sloga iz Desimirovca minimalcem 1:0 osvojila je bodove u Kutlovu.\nU drugom kolu narednog vikenda sastaju se: Pobeda – Kolonija, Sloga (D) – Mladost (P), Jedinstvo – Sloboda (G), Šumadija 1934 – Borac (D), Zastava – Šumadinac KG, Bagremar – Maršić, Kutlovo – Srbija.\nPrevious Đurđević obezbedio Sušici drugu pobedu u ovoj sezoni (FOTO) (VIDEO)\nNext Šumadiji bod u Raški


ALTERNATIVA IMA NOVCA ZA 900 MILIONA EVRA ULAGANJA\nPRIVREDA NE BI SMELA DA SE OSLONI SAMO NA BANKE Usvajanje zakona o nebankarskim finansijskim institucijama korak je ka stvaranju uslova za brži ekonomski razvoj Srbije, a osnivanjem mikrofinansijskih institucija, Srbija bi u naredne četiri godine mogla računati na plasmane od oko 900 miliona evra i otvaranje 100.000 novih radnih mesta, saopštio je USAID. Srbiji nedostaju finansijske institucije zainteresovane za finansiranje novih mikro i malih preduzeća jer komercijalne banke, koje predstavljaju više od 90 odsto finansijskog sektora, nisu prvenstveno orijentisane ka malim i srednjim preduzećima, i njihovi poslovni modeli ne obuhvataju vrste finansiranja koje su potrebne Srbiji. To pokazuju rezultati istraživanja, koje je sproveo USAID-ov Projekat za bolje uslove poslovanja (USAID BEP) u okviru kampanje pod sloganom „Investicije za rast”, a u saradnji sa SMART kolektivom i preduzećem „Daj daj”. – Po anketi 1.000 preduzeća, koju USAID BEP sprovodi već sedam godina, u 2016. godini je čak 68 odsto ispitanika kazalo da ne pozajmljuje novac – kazala je ekspertkinja USAID BEP-a Sandra Rodić. – Dodatno zabrinjava činjenica da 87 odsto ukupnog finansiranja privrednih subjekata u Srbiji potiče iz njihovih sopstvenih sredstava. Ti podaci ukazuju na to, kako dodaje, da finansijski proizvodi koji se nude na našem tržištu ne odgovaraju u potpunosti potrebama privrede, a anketa je pokazala i da je velikom delu privrede teško da ispuni kriterijume koji idu uz bankarske pozajmice. – Imajući to u vidu, za uspeh mikro, malih i srednjih preduzeća (MMSP) i brži ekonomski razvoj Srbije neophodno je pre svega omogućiti ulazak institucija koje nisu komercijalne banke na finansijsko tržište, i to kroz donošenje zakona o nebankarskim finansijskim institucijama – ističe Sandra Rodić. – Istraživanja USAID BEP-a pokazuju da bi privreda Srbije, ukoliko bi se osnovale samo mikrofinansijske institucije, u naredne četiri godine mogla računati na plasmane od gotovo 900 miliona evra i otvaranje 100.000 novih radnih mesta. Po njenim rečima, takođe je bitno da se donese zakon o alternativnim investicionim fondovima, koji bi olakšao osnivanje i poslovanje investicionih fondova, kao još jednog od važnih izvora finansiranja, poput fondova preduzetničkog kapitala (venture capital), fondova za ulaganje u nekretnine i slično. – Kroz ta zakonska rešenja otvorila bi se čitava lepeza novih finansijskih proizvoda, usmerenijih ka MMSP sektoru, što bi imalo ogroman uticaj na dalji privredni razvoj Srbije – zaključila je Sandra Rodić. Da bi javnosti predstavio sve prednosti donošenja pomenuta dva zakona i skrenuo pažnju na nužnost postojanja alternativnih, nebankarskih izvora finansiranja, u koje spadaju mikrokreditne institucije, „cronjd-funding” finansiranje, preduzetnički kapital, kreditne unije i dr, USAID BEP je pokrenuo kampanju „Investicije za rast”. U okviru te kampanje, USAID Projekat za bolje uslove poslovanja je u saradnji sa SMART kolektivom, organizovao je posetu uspešnim socijalnim preduzetnicama i proizvođačima platnenih pelena od bambusa, kompaniji „Daj daj”, koja zapošljava žene starije od 50 godina koje pripadaju grupi teško zapošljivih, a od kojih nijedna još uvek nema uslova za penziju.\nMMSP doprinose povećanju BDP-a\nMikro, mala i srednja preduzeća u Srbiji već čine 99,5 odsto od ukupnog broja kompanija, zapošljavaju 65 odsto radnika, ali kreiraju skromna 32 odsto bruto domaćeg proizvoda. U državama poput Mađarske, Hrvatske i Češke ta preduzeća stvaraju između 50 i 60 odsto BDP-a, čime značajno doprinose ekonomskoj stabilnosti i bržem razvoju, navodi se u saopštenju.\nO velikom značaju koji ima omogućavanje pristupa odgovarajućim izvorima finansiranja svedoči i podatak Evropske investicione banke (EIB), koja procenjuje da se na svakih 100 miliona evra uloženih u mikro, mala i srednja preduzeća BDP direktno povećava za 150 miliona.\nAutor: D. U.


Vodosnabdevanje uredno, voda ispravna za piće | podunavlje.info\nSMEDEREVO, 14. jul 2018 – Vodosnabdevanjem u Smederevu pokriveno je više od 95 odsto stanovništva, snabdevanje je uredno, voda je ispravna za piće i redovno kontrolisana, a u narednom periodu svoje kapacitete usmerićemo na uređenje kanalizacionog sistema, u koji se prethodnih decenija malo ulagalo, izjavio je za Podunavlje.info Srđan Stojković, direktor Javnog komunalnog preduzeća Vodovod Smederevo.\n“JKP Vodovod je u prethodnom periodu završio radove na zameni dela postojeće i izgradnji nove vodovodne mreže u Kovinskoj ulici u dužini od 1000 metara, prevezivanje postojećih kućnih priključaka na novu mrežu, kao i 23 nova priključka. Ovim su korisnici dobili kvalitetnije vodosnabdevanje, stvorili su se uslovi i za priključenje novih korisnika, a svi nelegalni priključci su registrovani i priključeni na novu mrežu. Izvršena je i izgradnja i rekonstrukcija vodovodne mreže u ulicama Revolucije, Majora Tepića i Vučačkoj sa pripadajućim bočnim ulicama, na teritoriji MZ 25. maj, u Crvene Armije sa pripadajućim bočnim ulicama od Slavonske do Radinca, u Petrijevskoj, Starca Vujadina i Balkanskoj, čime su se stvorili uslovi za priključenje novih korisnika i poboljšanje vodosnabdevanja postojećih korisnika koji su imali nedovoljan pritisak u mreži, naročito u letnjim mesecima.”\nPored izgradnje, konstantno se vrši rekonstrukcija i sanacija postojeće mreže, kaže Stojković.\n“Prošle godine smo dosta radili u selima Lipe, Radinac i Vranovo. Ove godine je rekonstruisan cevovod u Ulici Mite Cenića, delova distributivnog cevovoda u Ulici 16, oktobra i Crvene Armije. Ovim rekonstrukcijama je poboljšan kvalitet vodosnabdevanja i što je takođe važno – smanjena je količina vode koja se gubi u sistemu. Planirani radovi su, do sada, realizovani u potpunosti.”\nSa velikim vrućinama, najavljenim za ostatak leta i početak jeseni, realno je očekivati veću potrošnju vode.\n“Od početka letnje sezone nismo imali planske restrikcije isporuke vode za piće korisnicima koji su priključeni na gradski sistem vodosnabdevanja, dok je u pojedinim selima sa autonomnim vodovodnim sistemima – Suvodol, Badljevica, Vrbovac, bilo kratkotrajnog nestanka vode zbog prekomerne i neracionalne potrošnje vode, pre svega za zalivanje.”\nDruštvenim mrežama je nedavno kružila slika vode za piće iz Vodnja…\n“Selo Vodanj je bilo priključeno na autonomni vodovodni sistem, a krajem prošle godine prevezano je na gradski sistem vodosnabdevanja, tada se pojavila mutnoća u vodovodnoj mreži sela koja je otklanjana ispiranjem kompletne mreže. Na to smo upozorili korisnike i akciju ispiranja mreže smo radili 20 dana. To je, jednostavno, stvar tehničke prirode i trebalo je talog u mreži, koji je nastao od vode koja se koristila iz bunara u prethodnom periodu, izbaci ti ispiranjem. Tom prilikom su ugrađeni i dodatni podzemni hidranti za ispuštanje vode iz sistema kako bi se uklonila mutnoća. U više kontinuiranih ispiranja ovaj talog iz mreže je ispran i voda u selu je ispravna za piće.”\nKakva je, generalno, trenutna situacija sa vodosnabdevanjem?\n“Svi proizvodni kapaciteti su u funkciji, odrađene su pripreme u prolećnom delu, tako da se očekuje uredno vodosnabdevanje korisnika do kraja letnje sezone. Naravno da se potrošnja vode povećava kako rastu temperature vazduha i želim da apelujem da i takvim okolnostima vodu ne treba rasipati. Potrošnja vode je uvek u porastu tokom leta, za oko 20-30 odsto, posebno u periodima bez atmosferskih padavina, a naročito kada se ona neracionalno troši za zalivanje. JKP Vodovod redovno upozorava korisnike da racionalno troše vodu na razne načine – preko sredstava javnog informisanja, putem flajera i radom na terenu. Zajedno sa komunalnom inspekcijom vrši se obilazak terena gde se korisnici upozoravaju da racionalno troše vodu. Potrebno je podići svest građana da je reč o jednom od najvažnijih prirodnih resursa, prema kojem se moramo odnositi domaćinski.”\nPored urednog vodosnabdevanja, važan je kvalitet isporučene vode za piće.\n“Stručnjaci Zavoda za javno zdravlje u Požarevcu ZZJZ Požarevac dva puta nedeljno, po potrebi i češće, vrše uzorkovanje i analizu vode iz mreže na više lokacija u sistemu, u skladu sa zakonom i Pravilnikom o zdravstvenoj ispravnosti vode za piće. Do sada nismo imali neispravnost vode iz gradskog sistema vodosnabdevanja, a trudimo se da tako i ostane. To je primarni cilj i o ispravnosti vode ne treba polemisati, niti kvalitet isporučene vode dovoditi u pitanje. Sa druge strane, u selima koja imaju svoje autonomne vodovodne sisteme snabdevanje je uglavnom uredno i svakog dana se vrši poboljšanje vodosnabdevanja u svakom pogledu. Što se tiče kvaliteta vode povećan je sadržaj amonijaka u selima Malo Orašje i Badljevica, i to je prisutno od izgradnje ovih sistema. S vremena na vreme, u zavisnosti od potrošnje, pojavi se malo povećanje koncentracije gvožđa i mangana. To nisu velika odstupanja, ali mi u skladu sa Pravilnikom tretiramo tu vodu kao tehničku. U periodu kada postoji zabrana vode za piće od strane sanitarne inspekcije, informišemo korisnike, obezbeđujemo pijaću vodu putem mobilnih rezervoara i cisterni i u tom periodu fakturišemo vodu po definisanoj nižoj ceni. Ovakvi slučajevi u selima sa autonomnim vodovodnim sistemima nisu česti, ali se dešavaju. Odgovorno se odnosimo prema korisnicima i trudimo se da profesionalno odgovorimo nastaloj situaciji. Podsetiću da je JKP u prethodnom periodu ugradilo pet hlorogena za hlorisanje vode i time je obezbeđena mikrobiološka ispravnost vode. U avgustu je planirana javna nabavka sistema za hlorisanje, iz kapitalnih subvencija, pa očekujem i da će preostala četiri sela dobiti sistem za hlorisanje novije generacije. Takođe, u Lunjevcu smo imali neispravnost vode kada je došlo do kvara na sistemu za hlorisanje. Odmah smo intervenisali, kvar je otklonjen, a građanima je dopremana pijaća voda do prestanka zabrane od strane sanitarne inspekcije.”\nNa kraju ovog razgovora, nešto i o poboljšanju kanalizacione mreže.\n“To je za nas u JKP Vodovod, a pre svega za građane Smedereva, veoma važno pitanje. U narednom periodu pored tekućih aktivnosti, pažnju ćemo usmeriti na kvalitetnije održavanje i izgradnju kanalizacione mreže. I to će biti prioritet. Tu ima dosta prostora i potrebe za unapređenjem i izgradnjom nove mreže i planirano je da većina sredstava iz prihoda bude usmerena na poboljšanje kvaliteta usluga u tom delu. Podsetiću da je JKP Vodovod prošle godine preuzeo na održavanje oko 78 km kanalizacione mreže koja je izgrađena u prethodnih 10, 20 i više godina, tako da je povećano izdvajanje sredstava za njeno održavanje i normalno funkcionisanje. Trenutno, JKP Vodovod održava oko 230 kilometara kanalizacione mreže i želimo da je kvalitativno unapredimo”, zaključio je u razgovoru za Podunavlje.info Srđan Stojković, direktor JKP Vodovod Smederevo.


» Učenicima u Vranju predstavljen Evropski dnevnik\nZainteresovani srednjoškolci iz Vranja imali su mogućnost da se bliže informišu o propozicijama, temama i svim važnim informacijama u vezi sa jubilarnim desetim izdanjem nagradnog konkursa Evropski dnevnik. Na prezentaciji koja je održana u Javnoj biblioteci „Bora Stanković“ učenici od prvog do trećeg razreda vranjskih srednjih škola upoznali su se sa konkursom koji će i ove godine najkreativnijim učenicima iz Srbije pružiti priliku da dobiju sedmodnevno putovanje u tri zemlje Evropske unije.\nPoziv je otvoren do 31. januara 2020. godine. Pravo učešća imaju učenici prvog, drugog i trećeg razreda svih srednjih škola u Srbiji.\nNajboljih 15 radova biće nagrađeno sedmodnevnim putovanjem u tri zemlje Evropske unije – Italiju, Mađarsku i Austriju. Učenici, uz mentorsku podršku profesora iz svojih srednjih škola, radove mogu kreirati u pet različitih kategorija, i to timski ili individualno: fotografija, dizajn, video format, strip/karikatura ili multimedijalni format.\nDelegacija Evropske unije u Republici Srbiji, raspisala je deseti jubilarni nagradni konkurs „Evropski dnevnik“ za kreativne i inovativne radove. Evropski dnevnik je objavljen uz podršku Ministarstva za evropske integracije i Ministarstva prosvete, nauke i tehnološkog razvoja Vlade Republike Srbije.


Nova knjižara Laguna u Knez Mihailovoj ulici « Proambo\nPočetkom novembra je u samom srcu Beograda otvorena najnovija knjižara Laguna koja nosi ime našeg pisca Borislava Pekića, prostire se na četiri etaže i sadrži kafić, prodavnicu ploča i prodavnicu opreme za gejmere.\nZa Proambo, dizajn enterijera ove knjižare predstavlja sledeći korak u dosadašnjem pristupu koji je rezultat višegodišnjeg traganja za optimalnim rešenjem uređenja.\nPrioritet je bio uspostaviti jasnu horizontalnu i vertikalnu komunikaciju uz optimalno pozicioniranje žižnih tačaka u prostoru, kako bi posetilac bio naveden na korišćenje sve četiri etaže. Ovo je postignuto uvođenjem niza poprečnih ramova koji uvode dinamiku svojom pozicijom, oblikom, materijalizacijom i rasvetom. Na taj način smo animirali izraženi kontinuitet visokih knjižarskih polica. Koncept je dodatno podržan projektom rasvete, počev od tipa i rasporeda osvetljenja pa sve do boje i geometrije. Krajnji cilj nam je bio dati identitet prostoru uz ostvarenje maksimalne interakcije sa korisnikom.


Tahiri: Beogradska delegacija zbunjena i nekoordinisana; Kancelarija za KiM: Ne odgovaramo na neistine i nervozu Tahirijeve | KoSSev\nUtorak 16. avgust 2016, 16:45\nRazgovori Beograda i Prištine o telekomunikacijama trajali su 20 časova, ali bez rezultata. Ipak, smanjen je "broj tačaka neslaganja", postignut je napredak na "zatvaranju pitanja tehničke prirode" i razgovori će se nastaviti u doglednoj budućnosti - rezultati su jučerašnjih i jutrošnjih razgovora, potvrdili su direktor Kancelarije za KiM, Marko Đurić i kosovska ministarka za dijalog Edita Tahiri. Međutim, u saopštenju kosovske ministarke, izneto je i niz kritika na račun beogradske delegacije. Tahiri tvrdi da je "srpska strana" tokom razgovora delovala "zbunjeno i nekoordinisano". Optužila je srpsku stranu za "beskonačnu hipokriziju", jer pokušava da izađe iz "međudržavnog sporazuma" potpisanog pre gotovo tačno godinu dana. Istovremeno, optužila je direktora Kancelarije za KiM Marka Đurića da je navodno "slagao" javnost kada je rekao da će se voditi razgovori i o Zajednici srpskih opština. U odgovoru za KoSSev, iz Kancelarije za KiM, navode da ne žele da odgovaraju na "nepristojnosti, nervozu i neistine" Edite Tahiri. Dodaju da je "politički nekorektan i nediplomatski manir" Tahirijeve postao "stalno obeležje dijaloga", te da javnost i pregovarački proces ne mogu imati nikakve koristi od njenih "monodrama". Predstavnici Beograda, kao ozbiljni i odgovorni ljudi, neće se spuštati na taj nivo, poručuju.\nTahiri: Dogovora nema, Beograd nije bio spreman da "zatvori" pitanje telekomunikacija\nPosle izjave Marka Đurića koju je preneo Tanjug, danas popodne oglasila se prištinska strana.\nOni su istakli da se razgovaralo isključivo o telefonskom pozivnom broju za Kosovo, optuživši Beograd da nije bio spreman da "zatvori ovo pitanje", uprkos naporima "delegacije Republike Kosovo i EU".\n"Na ovom sastanku postignut je napredak na zatvaranju otvorenih pitanja tehničke prirode, ali je srpska strana imala tendenciju ponovnog otvaranja Sporazuma o telekomunikacijama, što je kosovska delegacija kategorički odbacila," dodala je Vlada Kosova u saopštenju.\nBeogradska delegacija "zbunjena i nekoordinisana", ili nije bila "voljna", ili nije poznavala oblast o kojoj razgovara\nTahiri je kritikovala beogradsku pregovaračku delegaciju.\n"Za razliku od preliminarne runde razgovora, kada je dogovoreno da se uklone barikade i gde je srpska strana imala konstruktivniji stav, ovog puta srpska strana nije bila ozbiljna i s vremena na vreme je bila zbunjena i nekoordinisana, što se moglo razumeti da ona, ili nije bila voljna, ili nije poznavala oblast zbog koje su došli."\nMinistarka Tahiri je "podsetila" delegaciju iz Beograda da su razgovori "međudržavni":\nKancelarija za KiM: Ne odgovaramo na neistine Edite Tahiri\nKoSSev je, takođe, od Kancelarije za KiM zatražio komentar na navode iz saopštenja kosovske ministarke, Edite Tahiri, ali i informacije o tome ko je u Briselu činio beogradsku delegaciju, uz funkciju i ime.\nIz ove kancelarije Vlade Srbije naveli su da ne žele da odgovaraju na "nepristojnosti, nervozu i neistine Edite Tahiri" i da se "predstavnici Beograda, kao ozbiljni i odgovorni ljudi, neće se spuštati na taj nivo".\n"Ne želimo da odgovaramo na nepristojnosti, nervozu i neistine Edite Tahiri. Njen politički nekorektan i nediplomatski manir postao je stalno obeležje dijaloga i u toj priredbi ako želi može da nastavi da učestvuje sama. Javnost i pregovarački proces ne mogu imati nikakve koristi od njenih monodrama. Predstavnici Beograda, kao ozbiljni i odgovorni ljudi, neće se spuštati na taj nivo," navodi se u kratkom pisanom odgovoru Kancelarije za KiM.\nNisu, međutim, odgovorili na pitanje ko je činio delegaciju iz Beograda na ovim razgovorima.\n"Politička hipokrizija na srpskoj strani beskonačna je, jer je potpisan sporazum sa državom Kosovo, sa međunarodnim garancijama, a, na drugoj strani, tokom sprovođenja sporazuma, ona pokušava da se povuče iz sporazuma," optužila je Tahiri Beograd.\nMarko Đurić "slagao"\n"Takođe, obaveštavamo javnost da se ovaj sastanak ticao samo pitanja telefonskog broja i predstavnik Srbije, Marko Đurić, slagao je, rekavši da će se u Briselu razgovarati o Asocijaciji," dodaje se u saopštenju.\nNa razgovorima, uz Editu Tahiri, našli su se i glavni politički savetnik ministarke Tahiri, Dren Zeka, politički savetnik i koordinator za telekomunikacije, Gazmir Raci, predsedavajući ekspertske grupe i predsednik borda ARKEP-a, Krešnik Gaši, članovi ovog Borda, Nijazi Ademaj, Hazir Hajdari, Bahri Anadoli, Šćiprim Pulja, šef za elektronske komunikacije, Iljir Imeri, šef Odseka za upravljanje frekvencijama Visar Halimi, šef odeljenja za radio-monitoring i inspekciju u ARKEP, Astrit Ajvazi, šefica pravne službe u IPKO-u, Zana Bejta i Valjeza Orući iz ambasade Kosova u Briselu.\nSrpska strana ostala dosledna u zaštiti interesa\nDa su i ovi razgovori trajali 20 časova, a da dogovor nije postignut prvobitno je potvrdio Direktor Kancelarije za KiM. On je, ubrzo nakon sinoćne i jutrošnje runde razgovora u Briselu, u izjavi za beogradsku agenciju Tanjug naveo da "sa prištinskom stranom nisu dogovorena sva pitanja neophodna za sprovođenje dogovora o telekomunikacijama".\n"Smanjen je broj tačaka neslaganja, ali naša strana nije dozvolila ugrožavanje imovine Republike Srbije i principa koji bi kao važni mogli da predstavljaju presedan za buduće razgovore o ovom važnom pitanju," izjavio je Đurić za Tanjug.\nOn je istakao i da je "srpska strana insistirala i do kraja ostala dosledna u zaštiti interesa i onoga što je dogovoreno na nivou premijera, a što našim građanima na KiM-u, jednom kada sporazum bude sproveden, treba da omogući razgovore sa drugim delovima zemlje, bez upotrebe pozivnog broja, po dosadašnjim tarifama i uz zadržavanje dosadašnjih korisničkih brojeva."\nBeogradska delegacija izdržala "uvrede i pritiske"\nDodao je i da očekuje da će se u "doglednoj budućnosti razgovori o ovoj temi nastaviti", ali i da je srpska delegacija "izdržala i uvrede i pritiske i ostala posvećena pronalaženju kompromisa i održivih rešenja".\nMarko Đurić se, takođe, zahvalio predstavnicima EU koji su "doprineli tome da jedan broj otvorenih pitanja bude rešen", ali i članovima beogradske delegacije, a posebno rukovodstvu Telekoma Srbija, koje je, kako je naveo, zajedno sa ostalim članovima delegacije "probdelo duge sate koji su bili napeti, neprijatni i teški".


NAJPOPULARNIJEM "PLATNOM KARTONU" OSTAJE ISTA VREDNOST: Banke neće menjati maksimalni iznos na čeku od 5.000 RSD! • HAPPYTV.RS\nNAJPOPULARNIJEM "PLATNOM KARTONU" OSTAJE ISTA VREDNOST: Banke neće menjati maksimalni iznos na čeku od 5.000 RSD!\n- Za sada nema nikakvih nagoveštaja ni inicijativa sa strane banaka za izmenu važećih limita - kažu u Udruženju banaka Srbije (UBS), koje propisuje visinu iznosa po jednom čeku.\nOd 2013. godine, među realizovanim čekovima najveći broj njih je korišćen za plaćanje roba i usluga, dok se neznatan broj, svega 0,25 procenata, u prošloj godini koristio za podizanje gotovine. Takođe, u proteklih pet godina broj realizovanih čekova je gotovo prepolovljen, a podaci NBS pokazuju da smo za godinu dana čekovima kupili robu i usluge u vrednosti od 34,65 milijardi dinara.


Novi izazovi u energetici | Autonomija\nNovi izazovi u energetici\nKako raste broj stanovnika na zemlji tako raste i potražnja za energijom, izazivajući žestoko nadmetanje za sve manje siromašnije izvore. Mnogi eksperti veruju da će proizvodnja nafte uskoro dostići maksimum, ali da alternativni izvori još nisu u mogućnosti da nadoknade prazninu\nKako raste broj stanovnika na zemlji tako raste i potražnja za energijom, izazivajući žestoko nadmetanje za sve manje siromašnije izvore. Mnogi eksperti veruju da će proizvodnja nafte uskoro dostići maksimum, ali da alternativni izvori još nisu u mogućnosti da nadoknade prazninu. Na jednom skupu održanom početkom novembra u Hjustonu, energetski stručnjaci razmatrali su trendove koji bi mogli da u narednim decenijama radikalno preobraze energetski sektor.\n„Od škriljaca do kanadskog naftnog peska Severna Amerika je sada najbrže rastući region za proizvodnju nafte van OPEKa, u kome se u narednih 5 godina predviđa rast veći od 10 odsto“, kaže Oliver.\n„Čini mi se da njihov uticaj neće biti isti, kakav su zemlje OPEKa imale u oblasti nafte i drugih prirodnih izvora“, kaže Oliver.\nTe dramatične promene tema su nove knjige „Potražnja, bezbednost energije i preobražaj modernog sveta“, autora Danijela Jergina.\n„Menja se mapa snabdevanja naftom, menjaju se očekivanja, što znači da će se promeniti tržište i da će to uticati na geopolitiku“, kaže Jergin.\n„Moramo da se brinemo za ono što se događa trenutno i ono što će biti u narednih par decenija, ali i u daljoj budućnosti, što znači da treba raditi na svim frontovima odjednom“, kaže Jergin.\n„U središtu smo ponude i potražnje. Evropska strana, pa i mi, imamo ogromnu potražnju, dok je Turska okružena zemljama snabdevačima“, kaže Bajraktar.\n„Upostavili smo koridore za naftu i gas, pa zašto ne bismo iskoristili neke od njih za energiju dobijenu od vetra – prvo do Turske, a zatim do Evrope i dalje“, kaže Fraj.\n„S jedne strane ogromna neizvesnost, a sa druge mnoge inovacije. Kako je neko rekao: na pragu smo ogromne, tekuće revolucije“, kaže Fraj.


Dok čeka Boaćija, Zvezda ostaje bez još jednog napadača? - Sportske.net\nDok čeka Boaćija, Zvezda ostaje bez još jednog napadača?\nNakon odlaska Aleksandra Pešića crveno-beli su krenuli u potragu za novim napadačem, a izgleda da im u isto vreme stiže ponuda za prodaju još jednog špica.\nUEFA kaznila Zvezdu - U Litvaniji bez organizovane podrškeTrener Dinama poručio Zvezdi: "Čuvajte tim i snagu za Suduvu"Karte za Suduvu od danas u prodajiStandardni prvotimac van stroja, Miloje se okreće novajlijiDo kada će Zvezda čekati na Boaćija?\nProdaja Aleksandra Pešića i povreda Nikole Stojiljkovića naterali su čelnike Crvene zvezde da što pre krenu u potragu za novim napadačem.\nIzbor je pao na Ričmonda Boaćija, ali kao što smo danas pisali, još uvek nije izvesno da li će načleni dogovor Crvene zvezde i Đangsu Suninga o pozajmici biti realizovan.\nDok navijači nestrpljivo čekaju na rasplet situacije u vezi sa angažovanjem novog napdača, pojavila se informacija da klub iz španske Primere želi da angažuje jednog od fudbalera kluba iz Ljutice Bogdana.\nPortal dnevnog lista "Informer" poziva se na lokalne medije i tvrdi da je Real Valjadolid zainteresovan za Milana Pavkova!\nNovosađanin od dolaska u Zvezdu nije dobio dovoljno prostora za dokazivanje, deo navijača smatra da je njegovo angažovanje promašena investicija, ali Pavkov u prethodnih sezoni ima izuzetan učinak u dresu Radničkog za koji je igrao kao pozajmljen igrač.\nValjadolid je navodno želeo makedonskog internacionalca Mirka Ivanovskog, ali je ovaj otišao u Hajduk iz Splita i zbog toga se na skeneru našao Milan Pavkov.\nPitanje je samo da li će Zvezda u datim okolnostima uopšte razmatrati mogućnost prodaje Milana Pavkova jer već u utorak ekipu čeka prvi meč sa Suduvom, a velika je verovatnoća da Vladana Milojević ponovo neće moći da računa na Nikolu Stojiljkovića.


Džihadisti gađali granični prelaz Sirije i Turske | Republika Srpska\nNaslovna Svijet Džihadisti gađali granični prelaz Sirije i Turske\nANKARA, 10. oktobra (Tanjug) – Džihadisti Islamske države (IS) počeli su danas da bombarduju sirijski granični prelaz sa Turskom, u pokušaju da ga zauzmu i tako opkole strateški važan sirijski grad Kobane, sa većinskim kurdskim stanovništvom, objavili su lokalni kurdski zvaničnik Idris Nasan i sirijski aktivisti.\nNasan je rekao da borci IS pokušavaju da preuzmu kontrolu nad graničnim prelazom kako bi opkolili kurdske borce koji brane Kobane i sprečili ikoga da napusti ili uđe u taj grad, prenela je agencija AP.\nSirijska opservatorija za ljudska prava, sa sedištem u Londonu, saopštila je da su džihadisti danas bombardovali više delova Kobanea, uključujući granični prelaz, koji predstavlja jedinu sponu tog grada sa Turskom.\nPrema podacima Opservatorije, dosad je u borbama za Kobane poginulo više od 500 ljudi.\nBorci IS su ove nedelje ušli u Kobane po prvi put otkad su sredinom septembra pokrenuli ofanzivu.\nKoalicija predvođena američkom vojskom je pojačala vazdušne napade na položaje ekstremista IS u Kobaneu, a istovremeno se na ulicama grada vode borbe između kurdskih snaga i džihadista koji su, navodno, pojačali svoje prisustvo.\nOni su uspeli da zauzmu trećinu grada nastanjenog pretežno Kurdima, ali kurdski zvaničnici to demantuju, tvrdeći da su njihove snage povratile kontrolu nad nekoliko gradskih oblasti. „Mogu da potvrdim da oni ne kontrolišu trećinu grada.\nReč je samo o malom delu Kobanea pod kontrolom IS“, rekao je Nasan.\nPročitajte još:* Američki specijalci: SAD neuspešne u bombardovanju islamista u Siriji * Kurdi protestuju širom Evrope tražeći pomoć protiv IS * Ulične borbe u Kobaneu, islamisti osvajaju


SZO: Proglasili smo hitnu zdravstvenu situaciju u dobrom trenutku\nDirektor Svetske zdravstvene organizacije Tedros Adhanom Gebrejezus\nDirektor Svetske zdravstvene organizacije, koju SAD oštro kritikuju zbog upravljanja epidemijom Kovida 19, rekao je danas da smatra da su upozorili svet u "dobrom trenutku" o hitnoj sanitarnoj situaciji.\n"Proglasili smo hitnu zdravstvenu situaciju u dobrom trenutku" 30. januara kada je ostatak sveta imao dovoljno vremena da se pripremi, rekao je danas direktor SZO Tedros Adhanom Gebrejezus u odgovoru na pitanje tokom virtuelne konferencije za novinare u Ženevi.\nOn je istakao da je u tom trenutku bilo manje od 100 slučajeva korona virusa izvan Kine, gde se prvi put pojavio krajem decembra.\nŠef SZO je takođe upozorio da daleko od toga da je svet završio sa novim korona virusom, i dodao da je epidemija tek na početku u velikom broju zemalja.\n"Ne zavaravajte se, pred nama je još dug put. Virsu će nas dugo pratiti", upozorio je on.\nOn je rekao da većina epidemija u zapadnoj Evropi izgleda da je stabilna ili u padu ali da se konstatuju zabrinjavajuće tendencije porasta u Africi, Centralnoj i Južnoj Americi i istočnoj Evropi.\n"Jedno od najvećih opasnosti sa kojima se suočavamo danas je samozadovoljstvo", dodao je on i rekao da prvi elementi ukazuju da je veći deo svetske populacije i dalje podložan infekciji novog korona virusa.\nPoslednjih nedelja organizacija je kritikovana da je išla suviše sporo u upozoravanju ostatka sveta sa pretnjom koju predstavlja Kovid-19.\nProšle nedelje predsednik SAD Donald Tramp prekinuo je finansiranje organizacije optužujući je da nije dobro upravljala u odgovoru na epidemiju i da je kasnila da proglasi uzbunu da se ne bi zamerila Pekiingu.\nIako je SZO proglasila globalno vanredno stanje 30. januara odbila je da proglasi pandemiju do 11. marta.


Zbog velike zainteresovanosti kompanija Klik ove godine je proširila novogodišnju ponudu rekvizita, kako za svoje poslovne partnere, tako i za nove klijente, a koji su predstavljeni u novogodišnjem katalogu ove firme.\n“Protekle godine u novembru je bilo najviše narudžbi za izradu novogodišnjih rekvizita”, rekao je vlasnik kompanije Semir Dudić.\n“To je bio povod da se i ove godine uključimo što ranije u izradu materijala za naše aktuelne i potencijalne klijente i na takav način obezbjedimo blagovremenu i kvalitetnu reprezentaciju. Također, ove godine smo proširili ponudu i vjerujemo da će se, pored standardnih rekvizita kao što su kalendari, upaljači, rokovnici i dodatna ponuda, dopasti se našim klijentima”, istakao je Dudić.\nIz kompanije naglašavaju da je ovo pravi način kojim poduzetnici mogu obradovati svoje radnike, poslovne partnere i poznanike. Pored raznih vrsta kalendara u ponudi su i poslovni rokovnici, hemijske, upaljači, vizitari i još mnoštvo zanimljivih artikala koji će Vašu kompaniju predstaviti u pravom svjetlu.\nSve dodatne informacije i narudžbe možete izvršiti putem broja telefona 061 097 489 ili na email info@bhklik.com\nMURAT TAHIROVIĆ, OTVORENO: “Srbija želi ubiti Ratka Mladića prije izricanja presude”


Istraga u Italiji o smrti devojčice\nBeta 5. septembra 2017. 20:20\nItalijansko ministarstvo zdravlja je danas naredilo istragu o smrti od malarije četvorogodišnje devojčice pošto je utvrdjeno da ona nije putovala ni u jednu zemlju u kojoj postoji rizik od te bolesti.\nMinistarstvo je navelo da je ekspertski tim poslat u bolnicu u Trentu da bi se saznalo kako se devojčica zarazila.\nNa tu bolnicu se sumnja jer se u njoj lečilo dvoje dece sa malarijom, ali se ta bolest ne širi lako i najčešće zahteva ujed zaraženog komarca ili transfuziju krvi. Načelnik zdravstvene službe Trenta tvrdi da se nijedna od tih mogućnosti nije desila.\nDete je juče umrlo u bolnici u Breši, a nije poznato da u Italiji žive komarci koji prenose malariju.\nMalarija je tropska bolest koja najviše pogadja decu u Africi, iako su riziku podložni i delovi Azije, Latinske Amerike i Bliskog istoka. Procenjuje se da je tokom prošle godine od malarije umrlo 420.000 ljudi.\nSimptomi obuhvataju groznicu, glavobolju i jezu, i pojavljuju se desetak dana po ujednu komarca.\nPrethodnih godina, evropski zdravstveni zvaničnici su primetili nekoliko izolovanih slučajeva malarije, uključujući jedan slučaj u Rimu 2009.


Gnev u Egiptu, SAD im ukinule 300 miliona $ pomoći | Mondo Portal\nAmerika ukinula pomoc Egiptu.html\nGnev u Egiptu, SAD im ukinule 300 miliona $ pomoći 1 Podeli Podeli na facebook Podeli na twitter Podeli na viber Pošalji na mail\nSvet 24.08.2017. / 10:07\nIzvor MONDO/Agencije 24.08.2017. / 10:07\nEgipat je ljutito reagovao na odluku administracije SAD da smanji ili odloži 300 miliona dolara vojne i ekonomske pomoći Kairu zbog zabrinutosti u pogledu ljudskih prava.\nTo je nenadan potez s obizrom na jačanje bliskih odnosa dva saveznika od kada je predsednik Donald Tramp preuzeo dužnost u januaru.\nNekoliko sati nakon objavljivanja američke odluke, Trampov izaslanik na Bliskom istoku, njegov zet Džared Kušner, stigao je u Egipat u okviru bliskoistočne turneje kako bi pokušao da oživi arapsko-izraelske mirovne pregovore, navodi agencija AP.\nOn se sastao sa egipatskim predsednikom Abdel-Fatah el-Sisijem, a potom je imao razgovor i sa ministrom inostranih poslova Samehom Šukrijem pre odlaska za Izrael.\nEgipatsko ministarstvo inostranih poslova je saopštilo da je Kairo izrazio žaljenje zbog američke odluke, koju je nazvalo "lošom procenom prirode strateških odnosa koji 20 godina vezuju dve zemlje".\nTaj potez, kako se navodi, "odražava nedostatak temeljnog poimanja značaja podrške stabilnosti i uspehu Egipta, kao i obima i prirode bezbednosnih i ekonomskih izazova s kojima se suočava egipatski narod".\nErdogan kivan na Egipat\nU saopšteju se upozorava na to da smanjenje pomoći može imati "negativne posledice za ostvarivanje zajedničkih interesa SAD-a i Egipta", bez navođenja konkretnih detalja.\nMeđutim, u saopštenju sa sastanka egipatskog predsednika sa Kušnerom ne spominje se smanjenje ni odlaganje pomoći u ukupnom iznosu od 290,7 miliona dolara.\nEl-Sisi, koji je u više navrata je izrazio svoje divljenje prema Trampu, nije pokazao bilo kakvu frustraciju za razliku od Ministarstva inostranih poslova, već se smešio dok je pozirao za ceremonijalnu fotografiju sa Kušnerom u predsedničkoj palati u Kairu, napominje AP.\nOd 290,7 miliona dolara, 195 miliona dolara bila je vojna pomoć povodom koje je Stejt dipartment saopštio da američki državni sekretar Reks Tilerson nije uveren da Egipat ispunjava kriterijume Kongresa vezane za ljudska prava da bi je primili.\nAli, pošto je Tilerson potpisao takozvano odustajanje od nacionalnog interesa, ta sredstva će ostati dostupna Egiptu dok god poboljšava stanje ljudskih prava.\nDa Tilerson nije potpisao to, novac bi bio vraćen u Ministarstvu finansija do 30. septembra - na kraju tekuće fiskalne godine.\nOstatak od 95,7 miliona dolara ekonomske i vojne pomoći je skinut sa računa Egipta.\nVećina tih sredstava je držana na takozvanom eskrou računu od 2014. godine, kao rezultat novih uslova Kongresa za pružanje pomoći nakon što je El-Sisi zbacio sa vlasti 2013. godine Mohameda Morsija, prvog slobodno izabranog predsednika Egipta, prenosi američka agencija.\negipat amerikanac amerikanci pomoć donald tramp\n24.08.2017. / 10:46\nAko ako, nema kukanja, sta ste trazili to ste i dobili


Grip odnio jednu žrtvu u BiH | BN\nU BiH se iz dana u dan povećava broj oboljelih od gripa, koji već uzima danak, jer je prvi smrtni slučaj zabilježen u Mostaru, dok se u Banjaluci na bolničkom liječenju nalaze tri pacijenta sa teškim gripom.\nRepublika Srpska 19.01.2018 | 09:04\nIz Klinike za infektivne bolesti SKB Mostar kažu da je u proteklih mjesec dana hospitalizovano više od 30 pacijenata zbog komplikacija uzrokovanih gripom. Potvrdili su da je sedamdesetsedmogodišnja žena iz Čitluka u srijedu preminula od teškog oblika upale pluća kao komplikacije gripa. Riječ je o gripu tip B.\n"U bolnici se liječe isključivo komplikacije uzrokovane gripom, a veliki broj pacijenata zbog sumnje na grip se javlja svom obiteljskom liječniku te biva upućen na kućno liječenje", kazali su iz ove ustanove. Kako kažu, ove godine je najveći intenzitet gripa u posljednjih nekoliko godina, a epidemijski talas se očekuje krajem januara i početkom februara.\nPrema podacima kojima raspolaže Antonija Verhaz, načelnica Klinike za infektivne bolesti pri Univerzitetskom kliničkom centru (UKC) RS, u RS zbog teže kliničke slike sindroma gripa trenutno se nalaze tri pacijenta na bolničkom liječenju.\nPrema posljednjem izvještaju Instituta za javno zdravstvo RS, u drugoj sedmici 2018. godine prijavljeno je sedam slučajeva teške akutne respiratorne infekcije (SARI), koji zahtijevaju hospitalizaciju, a od početka sezone prijavljeno je ukupno 34 oboljelih.\n"U RS su od početka sezone gripa registrovane ukupno 26.294 akutne respiratorne infekcije i 8.059 oboljenja sličnih gripu. Prema uzrasnoj strukturi, najveći broj oboljelih od virusnih infekcija gripa je u grupama predškolskog i školskog uzrasta djece, a najniži u najstarijoj uzrasnoj grupi", navedeno je iz Instituta za javno zdravstvo RS.\n"Što se tiče gripa, on naglo dolazi, kod pacijenata se pojavljuju temperatura, opšta slabost organizma, bolovi u mišićima i zglobovima, te suvi kašalj", kazali su iz Doma zdravlja.\nDodaju da, ukoliko visoka temperatura potraje više od dva dana, obavezno je da se pacijenti jave ljekaru. Preporučuju boravak na otvorenom prostoru, ali izbjegavanje skupova u zatvorenom prostoru i često provjetravanje prostorija u kojima se boravi.\nIz Zavoda za javno zdravstvo FBiH kažu da je registrovan veći broj akutnih virusnih infekcija u odnosu na prethodnu sedmicu.\n"Od deset uzoraka testiranih u Kliničkoj mikrobiološkoj laboratoriji UKC Sarajevo, osam ih je bilo pozitivno na virus gripa tipa B", podaci su Zavoda.\nIz Doma zdravlja Bijeljina kažu da je grip uobičajen u ovom periodu, ali da broj oboljelih nije u znatnom porastu.\n"Iz našeg iskustva, to je zbog toga što još traje školski raspust, ali sa polaskom u školu, očekujemo već broj pacijenta", dodali su iz ove ustanove.


Vrijedna donacija instrumenata Dječjoj hirurškoj klinici\nCKB je Dječjoj hirurškoj klinici Instituta za bolesti djece donirala set od 11 instrumenata za sprovođenje minimalno invazivnih zahvata laparaskopske hirurgije. Duže od jedne decenije, CKB kontinuirano podržava Institut za bolesti djece, nastojeći da unaprijedi uslove za rad i funkcionisanje medicinskih timova koji brinu o očuvanju zdravlja najmlađih.\nU ime CKB-a, donaciju dr Muhedinu Kadiću, načelniku Operacionog bloka Instituta za bolesti djece, predala je Stela Bošković, direktorica Odjeljenja za korporativni sekretarijat.\n„Sigurna sam da ne postoji nešto što može biti važnije od zdravlja, a posebno od zdravlja najmlađih. Priliku da unaprijedimo uslove rada za posvećene ljekare i medicinsko osoblje Instituta za bolesti djece, doživljavamo kao privilegiju i šansu da doprinesemo da se što prije vrati osmijeh na lice mališana i njihovih roditelja. I u vremenu koje je pred nama, CKB će nastaviti da u ovoj plemenitoj misiji bude pouzdani saveznik Instituta za bolesti djece“, istakla je Stela Bošković, direktorica Odjeljenja za korporativni sekretarijat.\nGovoreći o donaciji hirurških instrumenata, dr Muhedin Kadić je naglasio da su njome značajno dopunjeni hirurški setovi, čime će ljekari Dječje hirurške klinike, ali i cijelog Instituta za bolesti djece, biti u mogućnosti da pruže našim mališanima najbolji tretman uz što kraće vrijeme oporavka.\n„Iskoristio bih priliku da se u ime zaposlenih Dječje hirurške klinike, kao i u svoje lično ime, zahvalim CKB-u na velikodušnoj donaciji i iskazanom senzibilitetu prema Institutu za bolesti djece. Predmet donacije je set od 11 instrumenata koji se primjenjuju u minimalno invazivnoj laparaskopskoj hirurgiji. Kao što znate, laparaskopska hirurgija je u stalnom napretku, novi instrumenti i novi hirurški pristupi omogućavaju sve različitije operacije. Najbitnije je da laparaskopska hirurgija omogućava da uvijek prisutna briga o zdravlju pacijenta i skraćeno vrijeme liječenja malih heroja na ovaj način budu naša svakodnevica“, naveo je dr Kadić, načelnik Operacionog bloka Instituta za bolesti djece.


I dok iz Ministarstva pravde Crne Gore tvrde da je Crna Gora reformom pravosuđa stvorila uslove za oduzimanje imovine stečene kriminalom, dio civilnog sektora upozorava da država nema ni tehničke, ni ljudske kapacitete, te da nedostaje politička volja za borbu protiv organizovanog kriminala i oduzimanje imovine stečene kriminalnom djelatnošću.\nNe sporeći da se u ovoj oblasti zakoni moraju stalno unapređivati i jačati veza između institucija sistema u cilju efikasnijih istraga, Marijana Drašković iz Ministarstva pravde i šefica radne grupe za poglavlje 23 u pregovorima sa Evropskom unijom smatra da je napredak na polju finansijskih istraga u Crnoj Gori vidljiv i u brojkama.\n"Kada su u pitanju predmeti korupcije, u periodu oktobar – decembar 2017. godine, imamo pokrenutu finansijsku istragu protiv 17 fizičkih i deset pravnih lica, dok je u jednom predmetu donijeta naredba o proširenju finansijske istrage protiv 11 fizičkih lica", navela je Laković-Drašković.\nKada su u pitanju predmeti organizovanog kriminala, navodi Laković-Drašković, u periodu oktobar – decembar 2017. godine je pokrenuto 18 finansijskih istraga protiv 111 lica, od čega je 14 pravnih lica.\nS druge strane, dio civilnog sektora koji se bavi monitoringom ove oblasti smatra da je u Crnoj Gori stanje jako loše i da nema konkretnih rezultata u borbi sa organizovanim kriminalom.\n"I kad uzmete to da nemamo ni tehničke ni ljudske kapacitete, pa i nedovoljno razvijen pravni okvir, onda se stvarno postavlja pitanje: šta Crna Gora može da uradi u situaciji kada imamo veoma složene slučajeve kada je riječ o dokazivanju porijekla imovine", kazao je izvršni direktor CEMI Zlatko Vujović na okruglom stolu u organizaciji CEMI na temu "Finansijske istrage u borbi protiv organizovanog kriminala – izazovi u Crnoj Gori".\nDržavni tužilac u Višem državnom tužilaštvu u Podgorici Miloš Šoškić je naveo da je osnovni cilj izvršilaca krivičnih djela sticanje imovinske koristi, pa zbog toga "krivična sankcija ili zatvor za njih predstavlja samo rizik poslovanja".\n"Ostvarili su zaradu i stekli su imovinu. Zbog toga je naša borba usmjerena i ubuduće će se sve više usmjeravati na oduzimanje imovinske koristi stečene kriminalnom djelatnošću", istakao je Šoškić koji u narednom periodu očekuje više predmeta i konkretnih rezultata.\n"Moja su lična očekivanja da ćemo mi u narednom periodu tek imati punu i pravu primjenu ovog zakona", dodao je Miloš Šoškić.\nStevo Janković iz ključnog policijskog odjeljenja koje sprovodi istrage na ovom polju - Odsjeka za finansijske istrage i pranje novca - smatra da su finansijske istrage koristan alat, ali da broj sprovedenih finansijskih istraga nije zadovoljavajući.\n"Trenutno nemam zvaničnu statistiku, ali u prošloj godini imali smo tri predmeta u kojima je obuhvaćeno oko devet lica za koja smo prema državnom tužilaštvu išli sa prijedlogom za sprovođenjem finansijskih istraga", precizirao je Janković.\nZlatko Vujović za Radio Slobodna Evropa je kazao da Crna Gora kao država nije dovoljno spremna da se ozbiljno uhvati u koštac sa ovim problemom.\n"Prosto, mi kao država nijesmo dovoljno spremni a, s druge strane, imamo izuzetno razvijen organizovani kriminal", riječi su Vujovića.\nVujović: Nespremnost države\nVujović polemiše sa jednom tezom koja je mnogo puta u prethodnom periodu eksploatisana u domaćoj javnosti od strane vlasti – da "politika kontroliše kriminalne strukture".\n"I sad se postavlja pitanje, pošto smo uvijek imali neke teze koje su se čule u javnosti – da politika kontroliše kriminalne strukture – bojim se da smo došli u fazu da kriminalne strukture imaju značajno veći uticaj na politiku nego što se smatralo. Jednostavno one su narasle, one su postale izuzetno moćne. Vidimo da država nema adekvatan odgovor na to pitanje", ocijenio je Vujović.\nIzvršni direktor CEMI Zlatko Vujović istakao je i da stalne racije i pretresanja mogu da imaju dobar psihološki efekat.\n"Na smirivanje straha kod građana koji su ugroženi, jer vidimo da više ne postoji nijedno bezbjedno mjesto u gradu da ste sigurni da vam se neće desiti da budete makar slučajna žrtva nekog obračuna, mogu da djeluju psihološki umirujuće. Međutim, ne vidimo konkretne rezultate obračuna sa organizovanim kriminalom. Što to onda upućuje – ili nemamo dovoljno resursa ili nemamo dovoljno političke volje, a ta politička volja ne mora biti u direktnoj vezi sa organizovanim kriminalnim grupama ali može biti u vezi sa strahom", zaključio je Zlatko Vujović.


Dušan Stojanović - Blic Online\nSećanje na glumca Srboljuba Milina\nNaš pesnik i pisac Dušan Stojanović (32) podelio je na svom fejsbuk profilu pesmu koju je snimio sa doajenom Narodnog pozorišta Srboljubom Milinom, u sećanje na godinu dana od glumčevog odlaska, uz nekoliko reči kojim se setio barda srpskog teatra.\nUskoro novi portal Vlade Srbije, tvituje čak ii mačak Palmerston\nVlada Srbije imaće od 15. oktobra novi portal, izrađen po ugledu na francuski, a koji inače spada u pet najuspešnijih u svetu i među tri u Evropi, najavio je danas direktor Direkcije za elektronsku upravu u Ministarstvu državne uprave Dušan Stojanović.\n5.500 zahteva za online upis u vritće: Kako da znate da li je vaša prijava prihvaćena i šta dalje?\n- Svi roditelji koji su poslali online prijavu putem Nacionalnog portala eUprava i dobili povratnu informaciju da je ona poslata, nemaju razloga za brigu. Njihovi zahtevi prosleđeni su nadležnim predškolskim ustanovama, a zavodni brojevi će im biti dodeljeni u najkraćem mogućem periodu - kaže za "Blic" Dušan Stojanović, direktor Direkcije za elektronsku upravu.\nDINA, DA LI ME VOLIŠ Zoran Radmilović u prvom licu\nTri decenije nakon smrti legendarni glumac Zoran Radmilović i dalje živi u kultnim filmovima i snimljenim pozorišnim predstavama, a uskoro će se pojaviti i u knjizi, i to u prvom licu.\nGeneral Stojanović novi komandant Komande za obuku\nBrigadni general Dušan Stojanović danas je preuzeo dužnost komandanta Komande za obuku od dosadašnjeg komandanta general-majora Gorana Radovanovića.\nSpasli komšinicu iz zapaljenog stana\nNIŠ - Vladica Miljković (32) i Dušan Stojanović (59) spasli su prekjuče od sigurne smrti komšinicu Veru Moračić (87) iz zapaljenog stana u prizemlju zgrade u Ulici Petra Vučinića 3 u Nišu.\n"Balkanski rokenrol" okupio velikane\nMladi pesnik Dušan Stojanović večeras je u teatru "Kult" u ustanovi "Vuka Karadžića" promovisao svoju prvu knjigu lirske poezije i CD "Balkanski rokenrol", na kojem njegove stihove recituju velikani poput Petra Božovića, Petra Kralja, Bore Todorovića, Matije Bećkovića, Bore Đorđevića i drugih.


NIKE Premier 2 Sala Indoor Court | Sport Vision\nUšteda: 4.619,79 RSD\nBudite uvek spremni za igru u Nike Premier 2 Sala Indoor Court vrhunskim patikama za fudbal namenjenim za igru u sali. Gornjište ovih patika kombinuje slojeve od mekane teleće kože sa prozračnim mrežastim panelima. Lunarlon pena u srednjem đonu pruža stopalima udobnost, a neklizajući gumeni đon stabilnu podršku. Patike su namenjene prvenstveno za fudbal u zatvorenom prostoru, ali mogu da budu i deo vašeg svakodnevnog stila. Specifikacija: Namjena: za fudbal u sali Manji kalup od standardnog Gornjište: teleća koža, tekstil Srednji đon: Lunaron pena Šifra artikla: AV3153-012 .\nBudite uvek spremni za igru u Nike Premier 2 Sala Indoor Court vrhunskim patikama za fudbal namenjenim za igru u sali.\nGornjište ovih patika kombinuje slojeve od mekane teleće kože sa prozračnim mrežastim panelima.\nLunarlon pena u srednjem đonu pruža stopalima udobnost, a neklizajući gumeni đon stabilnu podršku.\nPatike su namenjene prvenstveno za fudbal u zatvorenom prostoru, ali mogu da budu i deo vašeg svakodnevnog stila.\nNamjena: za fudbal u sali\nManji kalup od standardnog\nGornjište: teleća koža, tekstil\nSrednji đon: Lunaron pena\nŠifra artikla: AV3153-012


Putin: Viđam unuke, ali retko - Sputnjik Srbija\n00:11 25 Januar 2021\nPutin: Viđam unuke, ali retko\n12:32 21.06.2020 Preuzmite kraći link\nPredsednik Rusije Vladimir Putin ispričao je da se viđa sa svojim unucima, ali retko.\n„Retko, ali viđam se s njima, naravno“, rekao je Putin u intervjuu koji će biti emitovan na televiziji „Rusija 1“.\nAutor intervjua sa Putinom pitao je da li predsednik može sebi da priušti da skrene pažnju sa posla i odmori. Predsednik je rekao da su pripadnici Generalštaba „sve vreme u blizini“ i da uvek treba da se nalaze „na udaljenosti od nekoliko sekundi“.\n„Za sve ove godine rada naučio sam da se ponašam tako da, kada imam nekoliko slobodnih časova, mogu da se bavim onim što mi se sviđa. Na primer, sportom ili da čitam, ili slušam muziku“, precizirao je Putin.\nunuci, sport, Vladimir Putin


Dan Nikole Tesle | MOJA BAZA - BIZNIS PORTAL NOVE GENERACIJE\n13. Jula 2020. 13. Jula 2020. Biljana Filipovic\t0 Comments #mojabazaoglasi, dan nauke, dan nikole tesle, mojabazacom, nikola tesla day, praznici srbije, srbi u americi, srbi u kanadi, srpska dijaspora, srpska skola kanada\n10. Jul 2020. god. Trg Nikole Tesle Niagara Falls, Canada\nSrpska škola „Nikola Tesla “, Niagara Falls – Canada i ovog 10. jula obeležila je 164-tu godišnjicu rođenja Nikole Tesle, odnosno desetogodišnjicu manifestacije Dan Nikole Tesle u Nijagari i desetogodišnjicu postojanja naše škole.\nU uslovima vanrednog stanja i sa ograničenjem prisustva na samo desetak ljudi ipak smo uspeli da ne prekinemo tu desetogodišnju tradiciju da se svakog 10. Jula okupimo na Trgu Nikole Tesle i odamo počast našem Nikoli.\nCeremoniji polaganja cveća na spomenik Nikoli Tesli prisustvovali su Generalni konzul Republike Srbije u Torontu Vasilije Petković, gradonačelnik grada Niagara Falls – Ontario Jim Diodati, poslanik u parlamentu Ontarija (MP) Toni Baldineli, dugogodišnji saradnik naše škole i osnivač Kanadskog Tesla tehničkog muzeja Nemanja Jevremović i sveštenik Milorad Delić. Ispred Srpske škole „Nikola Tesla“ prisustvovali su koordinator Dana Nikole Tesle i Srpske škole „Nikola Tesla“ Borislav Živković, nekoliko članova Školskog odbora, dece i učitelja naše Srpske škole, odnosno nekoliko roditelja i poštovalaca lika i dela Nikole Tesle.\nZahvaljujemo se svima onima koji su i pod ovim vanrednim uslovima ipak bili sa nama 10. Jula na Trgu Nikole Tesle pored Nijagarinih vodopada, odnosno onima koji su nam pre i posle ove menifestacije putem mejla, preko društvenih mreža ili ličnim kontaktima uputili iskrene čestitke za desetogodišnjicu ove naše manifestacije.\nMeđutim želimo da istaknemo posebnu zahvalnost gradskom veću grada Niagara Falls, odnosno našem gradonačelniku gospodinu Jimu Diodatiju, koji nam je ispred grada Niagara Falls predao zvaničnu čestitku povodom desetogodišnjice naše manifestacije Dan Nikole Tesle. Ovo je još jedna potvrda, pored proklamacije Dana Nikole Tesle kao radnog praznika u gradu Niagara Falls 2015. godine i proklamacije Trga Nikole Tesle u januaru mesecu ove godine, da smo na pravom putu. Putu očuvanja našeg jezika, istorije, vere, kulture i tradicije, odnosno na putu očuvanja lika i dela jednog od najvećih sinova našeg naroda Nikole Tesle i ovde daleko od naše matice Srbije.\nSrpska škola „Nikola Tesla“ Niagara Falls\nVest i slike su preuzeti sa facebook profila Srpska škola\n← Obrenovac Online katalog jun 2020.\nCrkva u zemunskom naselju Altina freskopisana ovog proleća →


POLICY BRIEF: PRAĆENJE SUDSKIH POSTUPAKA U CRNOJ GORI\nprije 3 mjesec in publikacije\nCentar za monitoring i istraživanje (CeMI) u saradnji sa Centrom za demokratiju i ljudska prava (CEDEM) i Mrežom za afirmaciju evropskih integracionih procesa (MAEIP), uz podršku Evropske unije i Ministarstva javne uprave realizuju projekat pod nazivom “Reforma pravosuđa: Unaprjeđenje kapaciteta organizacija civilnog društva da doprinesu integritetu pravosuđa” (u daljem tekstu: Projekat).\nProjekat je usmjeren ka davanju doprinosa većem stepenu vladavine prava u Crnoj Gori koji će se ogledati kroz procjenu i povećanje nivoa profesionalnosti, odgovornosti, efikasnosti i integriteta pravosuđa kroz uspostavljanje tješnje saradnje i efikasnijih mehanizama između organizacija civilnog društva i pravosudnih institucija. Cilj ovog projekta ogleda se i u unaprjeđenju kapaciteta lokalnih organizacija i većoj uključenosti civilnog društva u reformama pravosudnog sistema Crne Gore, kao i pregovorima u vezi sa Poglavljem 23 (pravosuđe i osnovna ljudska prava). Jedna od najznačajnijih projektnih aktivnosti usmjerena je ka praćenju sudskih postupaka u sudovima u Crnoj Gori. Aktivnosti praćenja suđenja sprovode se po OEBS-ovoj metodologiji praćenja sudskih postupaka, koju su CeMI i Misija OEBS-a u Crnoj Gori razvili u okviru programa praćenja suđenja koji je realizovan u periodu 2007-2014.godine.\nTokom izvještajnog perioda koji se drugom godinom realizacije projekta, posmatrači CeMI-ja i CEDEM-a su pratili 642 predmeta. U prvom izvještajnom periodu pratili su 150 predmeta (263 glavna pretresa) prisustvom na pretresu i nalazi su predstavljeni u okviru prvog godišnjeg izvještaja o praćenim suđenjima za prethodnu godinu. U drugom izvještajnom periodu posmatrači su pratili 492 predmeta uvidom u spise krivičnih predmeta u svim osnovima sudovima i višim sudovima u Podgorici i Bijelom Polju. Praćenje sudskih postupaka sprovodi se u skladu sa principima definisanim u okviru Memoranduma o saradnji zaključenog između Vrhovnog suda Crne Gore, CeMI-ja i CEDEM-a, na samom početku realizacije projekta. Osim dva godišnja izvještaja, publikovani su i izvještaji i policy o suđenju u razumnom roku, primjeni sporazuma o priznanju krivice i radu javnih izvršitelja.\nU saradnji sa PR centrom su nastala i dva godišnja izvještaja kojima se ocjenjuje poštovanje pretpostavke nevinosti od strane medija prilikom izvještavanja o sudskim postupcima. Osim pomenutih aktivnosti, u okviru projekta je podržano šest projekata lokalnih organizacija civilnog društva (Akcija za ljudska prava, Evropski omladinski centar, Sindikat medija, Centar za političku edukaciju, Društvo profesionalnih novinara Crne Gore, Udruženje mladih sa hendikepom Crne Gore) i organizovana su četiri seminara za njihove predstavnike sa ciljem jačanja kapaciteta u oblasti reforme pravosuđa.\nTakođe, obavljeno je 20 dubinskih intervjua sa predstavnicima pravosudnih organa i izvršena su dva istraživanja javnog mnjenja. Najzad, sprovedena je internet i medijska kampanja o najvažnijim nalazima naših istraživanja i aspektima reforme pravosuđa. Kroz ovakve projekte praćenja suđenja organizacije civilnog društva osnažuju svoje kapacitete za praćenje sudskih postupaka na profesionalan način i u skladu sa međunarodnim standardima, sa fokusom na pouzdanost njihovog izvještavanja relevantnim nacionalnim i međunarodnim tijelima.\nStandardi prava na fer i pravično suđenje koji su bili predmet posmatranja i analize odnose se na: poštovanje pretpostavke nevinosti, prava osumnjičenih/okrivljenih lica i prava lica lišenih slobode, pravo na tumača, pravo na suđenje bez odlaganja, princip sudske nezavisnosti i nepristrasnosti, princip istine i pravičnosti, pravo na javnu raspravu, pravo na javno izricanje presude, pravo na odbranu, suđenje u razumnom roku i ponašanje suda i ostalih učesnika krivičnog postupka. U skladu sa metodologijom i načelima praćenja suđenja koji se sprovode u brojnim evropskim zemljama, posmatrači CeMI-ja i CEDEM-a su i u okviru ovog projekta dosljedno primjenjivali sljedeće principe monitoringa sudskih postupaka: princip nemiješanja u sudski postupak, princip objektivnosti, princip saglasnosti, uz određena graničenja koje programi praćenja suđenja nose sa sobom, a koja će takođe biti predstavljena.\nPredmet praćenja predstavljali su krivični postupci, kroz uvid u spise predmeta i prisustvo na glavnom pretresu. Slučajan odabir predmeta predstavljao je osnovni metod praćenja (100% u slučaju uvida u spise predmeta), dok se kroz prisustvo na pretresima izuzetno pratio i ciljani uzorak u slučajevima kada se radi o predmetima koji izazivaju veliko interesovanje javnosti, naročito u odnosu na krivična djela organizovanog kriminala, korupcije, terorizma, krivičnih djela protiv izbornih prava, krivičnih djela protiv sloboda i prava čovjeka i građanina, trgovine ljudima i ratnih zločina (prisustvo na glavnom pretresu). Najveći broj predmeta koje su posmatrači pratili su bili predmet rada viših sudova u Podgorici (118 predmeta – 18,38%) i Bijelom Polju (41 predmet – 6,39%), kao i osnovnih sudova u Podgorici (116 predmeta – 18,07%) i Nikšiću (44 predmeta – 6,85%). Uvid u spise predmeta je vršen u predmetima koji su pravosnažno okončani 2016, 2017, 2018 i 2019 godini.\nCilj ovog policy briefa je da čitaocima pruži sažetak najznačajnijih nalaza do kojih su CeMI-jevi i CEDEM-ovi posmatrači došli kroz aktivnosti praćenja sudskih postupaka, a u cilju procjene stanja sudske prakse u Crnoj Gori koja se tiče primjene, kako domaćeg zakonodavstva, tako i međunarodnih standarda prava na pravično suđenje. Zaključci i preliminarne preporuke koje predstavljaju sastavni dio briefa na osnovu identifikovanih nedostataka, sugerišu relevantnim institucijama sprovođenje odgovarajućih mjera u cilju postizanja pravičnog i efikasnog pravosudnog sistema u Crnoj Gori.


“Zelena stolica” – institucionalni mehanizam učešća NVO - Miloš Đajić Blog\nKategorija: Socijaldemokratija ; Datum: 29. 05. 2013. ; Autor: Miloš Đajić\nTekst objavljen na sajtu zelenidijalog\nProšlo je već mesec dana od kada je pokrenuta inicijativa uvođenja “Zelene stolice” u rad skupštinskog Odobra za zaštitu životne sredine i ja se nadam da će ovih dana ona biti ozvaničena i u potpunosti funkcionalna. Guglajući i tražeći da li ima sličnih tekstova ili informacija o mehanizmu uspostavljanja “zelene stolice” nisam pronašao mnogo toga. Stoga želim da kroz dijalog na ovom blogu dođemo do relevantnog teksta koji bi bio koristan svima koji se ovom temom bave ili o njoj izveštavaju.\nTagovi: politika, životna sredina


Bajić preti Zvezdi: Da vratimo seriju u Beograd! - Telesport.rs\nBajić preti Zvezdi: Da vratimo seriju u Beograd!\nDragan Bajić rekao je da ima želju da produži polufinalnu seriju ABA lige protiv Crvene zvezde, uz ocenu da njegov tim ima šansu da dođe do pobede.\n“Ja kao trener imam želju da seriju vratim u Beograd, imamo šansu da na domaćem parketu dobijemo Crvenu zvezdu”, rekao je Bajić, a preneo je sajt takmičenja.\n“Moramo biti maksimalno fokusirani na zadatke koje postavimo sebi, koncetracija mora da bude na najvišem nivou i mormao imati više raspoloženih igrača kada je napad u pitanju, u odnosu na prvu utakmicu, ako želimo da ostvarimo pobedu”, dodao je on.\n“Ono što me brine to su poslednjih 10 minuta igre, odnosno šest minuta gde je bilo plus šest za Crvenu zvezdu, mi smo prestali igrati košarku”, rekao je on.\nTrener Igokee istakao je da mirno očekuje drugi meč, kao i da je igračima savetovao da ne budu zadovoljni samo plasmanom u polufinale, već da pokušaju da dođu do borbe za trofej.\n“Ponavljam igrali smo dobro 35 minuta i pružili dobar otpor, međutim ostaje za analizu poslednjih pet minuta. Nevolje u skorije prošlo vreme sa povredama Atića, Karmajkla i Klemonsa, samim tim da nisu bili u trenažnom procesu sigurno otežavaju da ovaj tim bude u dobroj formi”, dodao je Bajić.


26.10.2017 u 13:53\n„Galenika” ide Brazilcima\nKompanija „Aelius SARL Luksemburg ” ponudila je 16 miliona evra za kupovinu 93,73 odsto ukupnog kapitala „Galenike”, piše u finansijskoj ponudi ovog ponuđača, koja je otvorena u prostorijama Ministarstva privrede. Komisija je konstatovala da je ponuda podneta u skladu sa javnim pozivom i da ispunjava sve propisane uslove, i donela odluku kojom predlaže Ministarstvu privrede da „Aelius SARL Luksemburg” proglasi kupcem kapitala, saopšteno je iz tog ministarstva.\n12.10.2017 u 10:14\nUsvojen prigovor, otkazana prodaja „Jugoremedije”\nZRENjANIN – Privredni sud u Zrenjaninu doneo je zaključak kojim se usvaja prigovor poverilaca i otkazuje javno nadmetanje za prodaju fabrike lekova Jugoremedija zakazano za 16. oktobar ove godine. U obrazloženju tog zaključka stečajni sudija Aleksandar Stoiljkovski naveo je između ostalog da se u prigovoru poverilaca ukazuje da je prodaja preuranjena i nezakonita, kao i da bi bolji metod prodaje bio prikupljanjem ponuda jer bi se ostvarila najpovoljnija cena i namirenje stečajnih poverilaca. Poverioci su ukazali i da procenom nisu obuhvaćene dozvole za stavljanje lekova u promet, a one, navode, predstavljaju najveću vrednost, već da je stečajni sudija oglasio prodaju parnice za povraćaj dozvola, pa smatraju da je odluka stečajnog upravnika u suprotnosti sa stavom odbora\nZa sada samo 39 zaposlenih hoće da ode iz „Galenike”\nAko je suditi po uspešnosti ankete među zaposlenima u „Galenici” o tome koliko bi njih bilo zainteresovano da napusti preduzeće uz otpremninu, oni još nisu spremni za rastanak. Za dve nedelje, koliko je trajala anketa, prijavilo se samo 39 ljudi.


SDA: Licemjerne izjave Milorada Dodika | Starmo\nNaslovnica Politika SDA: Licemjerne izjave Milorada Dodika\nSDA: Licemjerne izjave Milorada Dodika\nSarajevo — Stranka demokratske akcije osudila je, kako navode, “licemjerne izjave” člana Predsjedništva BiH Milorada Dodika po pitanju migrantske krize, za koje tvrde da “očigledno imaju za cilj samo produbljenje ovog problema”.\n“Nedopustivo je da se, umjesto sigurnosnih koriste etnički i politički kriteriji, i da se teret migrantske krize usmjerava isključivo prema urbanim centrima USK u kojima većinom žive Bošnjaci. Bošnjaci nisu pozvali migrante da dođu u BiH, već EU, i odgovornost za rješavanje ovog pitanja imaju svi u državi BiH u saradnji sa EU, a ne samo općine s bošnjačkom većinom”, tvrde u SDA.\n“Jesu li za postojeće migrantske centre u USK postavili kao uslov odobrenje lokalnih vlasti ili građana Bihaća, Kladuše i drugih gradova? Državne institucije nadležne za ovo pitanje, a ne Dodik, moraju donijeti odluke o rasporedu migrantskih centara, na temelju sigurnosne analize i profesionalnih kriterija, što znači da migrantski centri ne mogu biti u gradskim područjima kao što nisu nigdje u Evropi”, ističu iz SDA.


Narednih dana biće poznati svi napadači na Vučića – Zvornik Danas\nNaslovna/naslovna/Narednih dana biće poznati svi napadači na Vučića\nBEOGRAD – Ministar bezbjednosti BiH Dragan Mektić rekao je u razgovoru sa ministrom unutrašnjih poslova Srbije Nebojšom Stefanovićem da je završen dio istrage o nedavnom pokušaju linča srpskog premijera Aleksandra Vučića u Potočarima i da će narednih dana biti identifikovani svi koji su učestvovali u tom napadu.\nMektić je na sastanku sa Stefanovićem u Tivtu u Crnoj Gori istakao da policija u BiH radi na utvrđivanju svih okolnosti ovog slučaja.\nStefanović je istakao da je neophodno da policija privede sva lica koja su pokušala da ubiju srpskog premijera, ali i moguće organizatore i inspiratore ovog nemilog događaja, saopštio je MUP Srbije.\nStefanović i Mektić su razgovarali i o važnosti zajedničke borbe protiv terorizma, posebno nakon napada u Zvorniku i Kumanovu, te istakli da je neophodna bliža saradnja država regiona kako bi se zajednički suprotstavili ovoj ozbiljnoj prijetnji.\nNa sastanku je bilo riječi i o unapređenju saradnje policija u BiH i Srbije u oblasti borbe protiv organizovanog kriminala i korupcije, što je ocijenjeno kao veoma važno za obje države.\nStefanović i Mektić su istakli da je razmjena informacija između policija na visokom nivou, posebno kada je riječ o borbi protiv trgovine narkoticima, trgovine ljudima i drugim oblicima kriminala, ali i da se ta saradnja može unaprijediti.\ndragan mektic napad na vučića napadači nebojsa stefanovic top\nĆorić: Gradonačelnik iz SDS-a, skupštinska većina iz koalicije uz SNSD\nUKC: Preminula dva muškarca starije životne dobi


Užasna ubistva u Novom Zelandu: Majka optužena da je ubila TRI ĆERKE! (FOTO) – Naši u svetu\nObjavljeno 17/09/21 u 16:00\nFoto: Tanjug (George Heard/New Zealand Herald via AP)\n-Gledajte, kad gode se naše policijsko osoblje suoči sa ovakvom tragedijom, ne možete a da to ne shvatite lično, mnogi od nas su roditelji, imamo svoju decu – rekao je policijski nadzornik Džon Prajs.\nPotpresednik vlade Novog Zelanda Grant Robertson rekao je da su ubistva “apsolutno tragična” i da je njegovo srce sa svima povezanim sa porodicom. Inspektor Dejv Gaskin rekao je da je ovaj incident “neverovatno uznemiravajuć” za stanovnike Timarua, posebno nakon što je pet tinejdžera poginulo u saobraćajnoj nesreći prošlog meseca.\nNovi ZelandTri ćerkeUbistva\n“Nadomak smo eliminacije virusa i ne smemo ispustiti šansu”: Novi Zeland…\nNovi Zeland zabeležio 20 novih slučajeva kovida: “Dokaz da anti-kovid nivo 4 i…\nNovi Zeland: Produžen lokdaun u Oklendu za dve nedelje


(UŽIVO) Vučić se obraća Srbima sa Gazivoda: Ideja nam je dugotrajan mir između Srba i Albanaca (FOTO/VIDEO) – Portal za sve nacije i sve generacije\nHome / Vijesti / Regija / (UŽIVO) Vučić se obraća Srbima sa Gazivoda: Ideja nam je dugotrajan mir između Srba i Albanaca (FOTO/VIDEO)\nadmin Septembar 8, 2018\tRegija Leave a comment 266 Views\nPredsednik Srbije Aleksandar Vučić obraća se Srbima na Kosovu i Metohiji sa Gazivoda gde se nalazi u okviru posete južnoj srpskoj pokrajini.\nUživo obraćanje predsednika Srbije možete pratiti na priloženom video snimku:\nVučića je dočekala ogromna srpska zastava i mnoštvo oduševljenog naroda.\n– Došao sam da vidimo zajedno šta nam je ideja, a to je da održimo dugotrajan mir između Srba i Albanaca -rekao je Vučić.\nPredsednik Srbije posebno je istakao značaj ekonomskog napretka i dalejg razvoja za koji nam je neophodan mir.\n– Moraćemo da obnovimo proizvodnju širom Kosova. Dolazimo sa konkretnim stvarima i projektima. Samo snažnija ekonomija i bogatiji ljudi, na ovim prostorima, razmišljaće o budućnosti, a ne o sukobima – zaključio je Vučić.\nNa putu do Gazivoda raspoređene su jake mere bezbednosti naoružane dugim cevima.\nPredsednik će obići Centar za ekologiju i razvoj sporta i Centar Crvenog krsta AP KiM.\nU Sportskoj hali “Leposavić” u Leposaviću, predsednik će se obrtiti na zatvaranju Biznis foruma. A u večernjim satima, Vučić će se sastati sa političkim predstavnicima Srba sa Kosova i Metohije.\nNaši novinari su na licu mesta i moći ćete uživo da pratite posetu srpskog predsednika iz minuta u minut na našem portalu.\nOn je na sinoćnoj konferenciji za štampu naveo da je proteklih nekoliko dana bilo izuzetno teško i da su se pritisci nizali u poslednja 72 sata.\n– Obratiću se našem narodu, imaću buran i ispunjen dan, verovatno do ponoći možda i duže, ali želim da ljudi čuju istinu, možda im se sve i ne svidi, ali moje je da se borim. Imam i ličnu obavezu jer sam na KiM dobio najveću podršku, za mene je glasalo 80 odsto Srba – rekao je Vučić.\nPrevious PUTINOV BRUTALAN ODGOVOR ERDOGANU: Dobar ti je predlog za primirje ali ćemo ipak istrebiti teroriste\nNext OVA CIFRA JE STRAŠNA: Pogledajte koliko su Rusi ubili terorista u Siriji za 3 godine


Sberbank Europe grupacija: neto profit u iznosu od 13,8 miliona Evra\n16.09.2016. Press izdanja Print\nZa prvih šest mjeseci 2016. godine Sberbank Europe grupacija je ostvarila 13,8 miliona evra dobiti nakon oporezivanja. Sberbank Europe konstantno povećava svoju bazu klijenata dok se rezultati poboljšavaju na strani prihoda kao i na strani troškova. Pozicije kapitala i likvidnosti su ojačane, čime je omogućen dalji rast poslovanja grupacije kako sa stanovništvom tako i pravnim licima na svim tržištima.\nUprkos izazovnom poslovnom okruženju, koje je karakterisano niskim kamatnim stopama i sankcijama koje su još uvijek na snazi u nekim zemljama, neto prihod od kamata je porastao za 21% tj. za 148 miliona Evra u poređenju sa junom 2015. godine. Neto prihod od naknada se povećao za 39 miliona evra. Ujedno su smanjeni opšti administrativni troškovi sa 152 miliona na 132 miliona evra.\nSberbank Europe konstantno poboljšava kvalitet svog kreditnog portfolija što je prikazano kroz smanjenje postotka loših kredita na 10%. Zaključno sa 30. junom 2016. godine ukupna konsolidovana aktiva Sberbank Europe grupacije iznosi 12,5 milijardi evra. Sberbank Europe je povećala svoju aktivnu bazu klijenata za 9,4%, sa 604 hiljade klijenata na 661 hiljadu klijenata sa 30.06.2016. godine.\nU okviru poslovanja sa pravnim licima, Sberbank Europe ostaje fokusirana na svoju snagu kao most između Rusije/ZND zemalja i evropskih tržišta. Banka će nastaviti da obavlja poslovanje sa stanovništvom nudeći proizvode i usluge koje us odraz finansijskih potreba naših klijenata na različitim tržištima.


Direktiva EU "tera" Srbiju da uvede mobilna plaćanja - Bizlife.rs\nDirektiva EU „tera“ Srbiju da uvede mobilna plaćanja\nSrbija će narednih godina zbog direktive EU morati da uvede mobilna plaćanja iako još nije njen član, rečeno je danas na panel diskusiji u norveškoj ambasadi.\n„Način plaćanja i pružanje finansijskih usluga širom Evrope, izmenjeni su kao posledica Revidirane direktive o platnim uslugama (PSD2), usvojene u EU početkom godine, a to će se dogoditi i u Srbiji“, rekao je izvršni direktor norveške fintek kompanije Auke Daniel Doderlajn na panelu „Mobilna plaćanja u Srbiji – prošlost, sadašnjost i budućnost“.\nDoderlajn je rekao da će po toj direktivi banke morati da trećim licima dopuste pristup računima klijenata kroz aplikacione programske interfejse (API) i omoguće i da uobliče finansijske usluge zasnovane na podacima i infrastrukturi banaka.\nTo će, prema njegovim rečima, morati da se primenjuje najkasnije od septembra 2019. godine, kada će Regulativni tehnički standardi (RTS) za PSD2 stupiti na snagu.\nDirektor Digitalnog centra u Adiko banci Srdjan Novaković istakao je da su tržišta Srbije i regiona spremni za promene koje donose mobilna plaćanja.\n„Klijenti će to prihvatiti, ali nije reč samo o klijentima, već i o prodavcima, velikim igračima, kao i bankama koje moraju da se udruže i lansiraju najbolju, jednu mobilnu aplikaciju koja će biti prihvatljiva klijentima“, rekao je Novaković.\nDodao je da je to izvodljivo i da „moramo da budemo brzi jer klijenti žele da imaju jednostavno rešenje direktno na mobilnom telefonu, pre no da koriste platne kartice“.\nDirektorka Odeljenja za multichannel marketing u Inteza banci Zorana Branković rekla je da za mobilna plaćanja postoji volja banaka, kao i Narodne banke Srbije i klijenata.\n„U naredne tri do četiri godine imaćemo potpuno drugačiju situaciju u bankarstvu i plaćanjima u našoj zemlji“, rekla je Brankovićeva.\nmobilna plaćanja direktiva